text:
januar 1967, er
 den 1. august 1970 for den særlige ordning for søfarende og den 1. april 1969 for den særlige sociale
 sikringsordning for kulminearbejdere.
 SVERIGE
 1. Bestemmelserne i protokollen om sammenlægning af forsikringsperioder og bopælsperioder
 finder ikke anvendelse på overgangsbestemmelserne i svensk lov om ret til garantipension for
 personer, der er født i eller før 1937, og som har boet i Sverige i en bestemt periode, inden de
 ansøgte om pension (lov 2000:798).
 2. Med henblik på skønsmæssig ansættelse af indkomsten for at fastsætte de fiktive
 indtægtsbestemte invalide- og aktivitetsgodtgørelser i henhold til kapitel 8 i Lag (1962:381) om
 allmän försäkring (lov om almindelig forsikring) gælder følgende:
 a) Når en person i referenceperioden også har været omfattet af lovgivningen i en eller flere
 andre stater som følge af erhvervsaktivitet, enten som lønmodtager eller som selvstændig
 erhvervsdrivende, anses indkomsten i den eller de pågældende stater for at svare til den
 forsikrede persons gennemsnitlige bruttoindkomst i Sverige i den del af referenceperioden,
 der er tilbagelagt i Sverige, beregnet ved at dividere indkomsten i Sverige med antallet af år,
 hvor indtjeningen er foregået.
 3.
 a) Retten til efterladtepension i henhold til svensk lovgivning er betinget af, at afdøde har været
 forsikret i mindst tre ud af de fem sidste kalenderår umiddelbart forud for sin død
 (referenceperioden); hvis dette krav ikke er opfyldt, tages der ved beregningen af den fiktive
 pensionssaldo for den indtægtsbestemte efterladtepension (lov 2000:461) hensyn til
 forsikringsperioder, der er tilbagelagt i andre stater, som om de var tilbagelagt i Sverige.
 Forsikringsperioder, der er tilbagelagt i andre stater, anses for at være baseret på
 gennemsnittet af de indtægter i Sverige, som giver ret til pension. Hvis den pågældende
 person kun har tilbagelagt et pensionsgivende år i Sverige, medregnes alle forsikringsperioder
 i andre stater med det samme beløb.
 b) Retten til enkepension i henhold til svensk lovgivning er betinget af, at der er optjent
 pensionspoint i mindst to ud af de fire sidste år umiddelbart forud for dødsfaldet
 (referenceperioden); hvis dette krav ikke er opfyldt, og den forsikrede har tilbagelagt
 forsikringsperioder i en anden stat i referenceperioden, skal disse år ved beregningen af de
 fiktive pensionspoint, der giver ret til enkepension ved dødsfald efter den 1. januar 2003,
 anses for at være baseret på samme pensionspoint som det år, der er tilbagelagt i Sverige.
 DET FORENEDE KONGERIGE
 1. I tilfælde, hvor en person i henhold til Det Forenede Kongeriges lovgivning har ret til
 alderspension, såfremt
 a) en tidligere ægtefælles bidrag tages i betragtning, som om de var den pågældende persons
 egne bidrag, eller
 1258
 ---pagebreak--- b) de pågældende bidragsbetingelser opfyldes af den pågældende persons ægtefælle eller
 tidligere ægtefælle, og forudsat i begge tilfælde, at ægtefællen eller den tidligere ægtefælle
 som arbejdstager eller selvstændig erhvervsdrivende har været omfattet af lovgivningen i to
 eller flere stater, finder bestemmelserne i protokollens afsnit III [Særlige bestemmelser
 vedrørende de forskellige kategorier af ydelser], kapitel 5 [Alders- og efterladtepensioner],
 anvendelse ved fastsættelsen af ret til ydelser i medfør af Det Forenede Kongeriges lovgivning.
 I så fald skal henvisninger


text:
i protokollens afsnit III [Særlige bestemmelser vedrørende de
 forskellige kategorier af ydelser], kapitel 5 [Alders- og efterladtepensioner] til
 "forsikringsperioder" forstås som henvisninger til forsikringsperioder, der er tilbagelagt af:
 i) en ægtefælle eller tidligere ægtefælle, når ansøgningen indgives af:
 - en gift kvinde eller
 - en person, hvis ægteskab er ophørt på anden måde end på grund af
 ægtefælles død, eller
 ii) en tidligere ægtefælle, når ansøgningen indgives af:
 - en enkemand, som umiddelbart inden han nåede pensionsalderen
 ikke var berettiget til tilskud til efterladte med børn, eller
 - en enke, som umiddelbart inden hun nåede pensionsalderen, ikke er
 berettiget til tilskud til enker med børn, tilskud til efterladte med børn
 eller enkepension, eller som kun er berettiget til aldersbestemt
 enkepension beregnet i henhold til protokollens artikel SSC.47, stk. 1,
 litra b) [Ydelsernes fastsættelse], og i den forbindelse forstås ved
 "aldersbestemt enkepension" en enkepension, der er forholdsmæssigt
 nedsat, i henhold til Social Security Contributions and Benefits Act
 1992 (lov om socialsikringsbidrag og -ydelser), § 39, stk. 4.
 2. Ved anvendelse af protokollens artikel SSC.8 [Ophævelse af bopælsbestemmelser] anses
 enhver, der i henhold til Det Forenede Kongeriges lovgivning er berettiget til kontantydelser ved
 alderdom eller til efterladte, pensioner som følge af arbejdsulykker eller erhvervssygdomme samt
 ydelser ved dødsfald, og som opholder sig på en anden stats område, for at have bopæl på denne
 stats område under dette ophold.
 3.
 1) Ved beregningen af lønfaktoren for fastsættelse af retten til ydelser i henhold til
 Det Forenede Kongeriges lovgivning anses den pågældende for hver
 beskæftigelsesuge som arbejdstager, i hvilken arbejdstageren har været omfattet
 af en medlemsstats lovgivning, og som er begyndt inden for det pågældende
 indkomstskatteår i henhold til Det Forenede Kongeriges lovgivning, for at have
 indbetalt bidrag som arbejdstager eller haft indtægter, som der er betalt bidrag af,
 på grundlag af en løn svarende til to tredjedele af den for det pågældende år
 fastsatte højeste løngrænse.
 2) Ved anvendelse af protokollens artikel SSC.47, stk. 1, litra b), [Ydelsernes
 fastsættelse], gælder følgende:
 1259
 ---pagebreak--- a) Hvis en arbejdstager i et indkomstskatteår, der begynder den 6. april 1975 eller
 senere, udelukkende har tilbagelagt forsikrings-, beskæftigelses- eller
 bopælsperioder i en medlemsstat, og anvendelsen af dette stykkes punkt 1,
 bevirker, at dette år regnes for et år (qualifying year), der tages i betragtning i
 henhold til Det Forenede Kongerige lovgivning ved anvendelse af protokollens
 artikel SSC.47, stk. 1, litra b), nr. i) [Ydelsernes fastsættelse], skal de anses for at
 have været forsikret i 52 uger i løbet af dette år i denne medlemsstat
 b) eftersom ethvert indkomstskatteår, der begynder den 6. april 1975 eller senere,
 ikke regnes for et år, der tages i betragtning (qualifying year), i henhold til Det
 Forenede Kongeriges lovgivning ved anvendelse af protokollens artikel SSC.47,
 stk. 1, litra b), nr. i) [Ydelsernes fastsættelse], tages forsikrings-, beskæftigelses-
 eller bopælsperioder, der er tilbagelagt i løbet af dette år, ikke i betragtning.
 3) Ved omregningen af lønfaktoren til forsikringsperioder divideres den
 indtjeningsfaktor, der er opnået for det pågældende indkomstskatteår i henhold til
 Det Forenede Kongeriges lovgivning,

type: contracts

jurisdiction: EU


text:
med beløbet for den for det pågældende
 skatteår fastsatte laveste løngrænse. Den således fremkomne størrelse udtrykkes i
 hele tal, idet decimaler ikke medregnes. Det således beregnede tal skal anses som
 udtryk for det antal forsikringsuger, der er tilbagelagt under Det Forenede
 Kongeriges lovgivning i det pågældende skatteår, dog kan dette tal ikke overstige
 det antal uger, i hvilke vedkommende inden for dette skatteår har været omfattet
 af denne lovgivning.
 1260
 ---pagebreak--- BILAG SSC-7: GENNEMFØRELSESDEL
 AFSNIT I: ALMINDELIGE BESTEMMELSER
 KAPITEL 1
 Artikel SSCI.1: Definitioner
 1. I dette bilag finder definitionerne i artikel SSC.1 [Definitioner] anvendelse.
 2. Ud over de definitioner, der er omhandlet i stk. 1, forstås ved:
 a) "kontaktpunkt": en enhed, der fungerer:
 i) som et elektronisk kontaktpunkt
 ii) med automatisk routing baseret på adressen og
 iii) med intelligent routing baseret på software, som muliggør automatisk kontrol og
 routing (f.eks. en kunstig intelligens-applikation) eller menneskelig indgriben.
 b) “forbindelsesorgan": ethvert organ, som er udpeget af den kompetente myndighed i en stat
 for en eller flere af de sociale sikringsgrene, der er omhandlet i protokollens artikel SSC.3
 [Anvendelsesområde], som skal besvare anmodninger om oplysninger og bistand med henblik
 på anvendelsen af protokollen og dette bilag, og som skal udføre de opgaver, det er pålagt i
 henhold til afsnit IV [Finansielle bestemmelser] i dette bilag
 c) "dokument": et sæt oplysninger, uanset mediet, som er struktureret på en sådan måde, at det
 kan udveksles ad elektronisk vej, og som skal meddeles videre af hensyn til anvendelsen af
 protokollen og dette bilag
 d) "struktureret elektronisk dokument": ethvert struktureret dokument i et format, som er
 udformet til elektronisk udveksling af oplysninger mellem staterne
 e) "fremsendelse ad elektronisk vej": fremsendelse af oplysninger ved hjælp af elektronisk
 databehandlingsudstyr (herunder digital komprimering), hvor der anvendes tråd, radio,
 optiske teknologier eller andre elektromagnetiske midler
 f) "svig": enhver forsætlig handling eller forsætlig undladelse af at handle med det formål enten:
 i) at modtage sociale sikringsydelser eller gøre det muligt for en anden person at
 modtage sociale sikringsydelser, hvis betingelserne for at komme i betragtning til
 sådanne ydelser i henhold til lovgivningen i den eller de pågældende stater eller
 protokollen ikke er opfyldt, eller
 ii) undgå at betale socialsikringsbidrag eller gøre det muligt for en anden person at
 undgå at betale socialsikringsbidrag, hvis sådanne bidrag er obligatoriske i henhold til
 lovgivningen i den eller de pågældende stater eller protokollen.
 KAPITEL 2: BESTEMMELSER OM SAMARBEJDE OG UDVEKSLING AF DATA
 1261
 ---pagebreak--- Artikel SSCI.2: Omfanget af og reglerne for udveksling af oplysninger mellem institutionerne
 1. I forbindelse med dette bilag baseres udvekslinger af oplysninger mellem staternes
 myndigheder og institutioner og personer, der er omfattet af protokollen, på principperne om
 offentlig service, effektivitet, aktiv bistand, hurtig levering og tilgængelighed, herunder e-
 tilgængelighed, navnlig for handicappede og ældre.
 2. Institutionerne forelægger eller udveksler straks alle oplysninger, der er nødvendige for at
 fastsætte og bestemme rettigheder og forpligtelser for de personer, som protokollen finder
 anvendelse på. Oplysningerne overføres mellem staterne enten direkte af institutionerne selv eller
 indirekte via forbindelsesorganerne.
 3. Hvis en person ved en fejl har


text:
fremsendt oplysninger, dokumenter eller anmodninger til en
 institution på en anden stats område end den, hvor den institution, der er udpeget i henhold til
 dette bilag til protokollen, er beliggende, videresender den første institution straks de pågældende
 oplysninger, dokumenter eller anmodninger til den institution, der er udpeget i henhold til dette
 bilag, med angivelse af den dato, hvor de første gang blev fremsendt. Denne dato er bindende for
 sidstnævnte institution. Institutionerne i staterne skal imidlertid ikke holdes ansvarlige eller anses
 for at have truffet en afgørelse som følge af passivitet, fordi fremsendelsen af oplysninger,
 dokumenter eller anmodninger fra andre staters institutioner er blevet forsinket.
 4. Når oplysninger overføres indirekte via bestemmelsesstatens forbindelsesorgan, regnes
 fristerne for at besvare anmodningerne fra den dato, hvor dette forbindelsesorgan modtog
 anmodningen, som om det var modtaget af institutionen i den pågældende stat.
 Artikel SSCI.3: Omfanget af og reglerne for udveksling af oplysninger mellem de berørte personer og
 institutionerne
 1. Staterne påser, at de fornødne oplysninger er tilgængelige for de berørte personer, så disse
 får oplysninger om ændringer, som følger af protokollen og dette bilag, således at de kan gøre deres
 rettigheder gældende. De stiller ligeledes brugervenlige tjenester til rådighed.
 2. Personer, der er omfattet af protokollen, meddeler den relevante institution de oplysninger,
 dokumenter eller anden dokumentation, der er nødvendige for at fastslå deres eller deres familiers
 situation, for at fastslå eller bevare deres rettigheder og forpligtelser og for at fastlægge, hvilken
 lovgivning der skal anvendes, og hvilke forpligtelser der påhviler vedkommende under den
 pågældende lovgivning.
 3. I det omfang det er nødvendigt for anvendelsen af protokollen og dette bilag, videregiver de
 relevante institutioner oplysningerne og udsteder dokumenterne til de berørte personer straks og
 under alle omstændigheder inden for de frister, der er fastlagt i den pågældende stats lovgivning.
 Den pågældende institution underretter ansøgeren, der har bopæl eller opholder sig i en anden stat,
 om sin afgørelse enten direkte eller gennem bopæls- eller opholdsstatens forbindelsesorgan. Ved
 afslag på en ansøgning om ydelser skal den også angive årsagerne til afslaget samt klagemuligheder
 og -frister. En genpart af afgørelsen sendes til andre involverede institutioner.
 Artikel SSCI.4: Formularer, dokumenter og metoder til udveksling af data
 1. Uden at dette berører artikel SSCI.75 [Foreløbige bestemmelser vedrørende formularer og
 dokumenter] og tillæg SSCI-2 [Berettigelsesdokument] aftales strukturen, indholdet og formatet af
 formularer og dokumenter, der udstedes på staternes vegne med henblik på gennemførelsen af
 protokollen, af specialudvalget for koordinering af sociale sikringsordninger.
 1262
 ---pagebreak--- 2. Fremsendelsen af data mellem institutionerne eller forbindelsesorganerne kan med
 forbehold af godkendelse fra specialudvalget for koordinering af sociale sikringsordninger ske via
 elektronisk udveksling af oplysninger om social sikring. I det omfang de formularer og dokumenter,
 der er omhandlet i stk. 1, udveksles via elektronisk udveksling af oplysninger om social sikring, skal
 de overholde de regler, der gælder for dette system.
 3. Hvis fremsendelsen af oplysninger mellem institutionerne eller forbindelsesorganerne ikke
 sker via elektronisk udveksling af oplysninger om social sikring, anvender de relevante institutioner
 og forbindelsesorganer de ordninger, der er bedst egnede i hver enkelt tilfælde, og de


text:
foretrækker
 så vidt muligt anvendelsen af elektroniske midler.
 4. I kommunikationen med de berørte personer anvender de relevante institutioner de
 ordninger, der er bedst egnede i hvert enkelt tilfælde, og de foretrækker så vidt muligt anvendelsen
 af elektroniske midler.
 Artikel SSCI.5: Den juridiske værdi af dokumenter og anden dokumentation, der er udstedt i en
 anden stat
 1. De dokumenter, der er udstedt af en stats institution, og som viser en persons situation i
 forbindelse med anvendelsen af protokollen og dette bilag, og anden dokumentation, på grundlag af
 hvilken der er udstedt dokumenter, skal accepteres af de øvrige staters institutioner, så længe de
 ikke er blevet trukket tilbage eller erklæret ugyldige af den stat, hvor de er udstedt.
 2. Hvis der rejses tvivl om dokumentets gyldighed eller om rigtigheden af de faktiske
 omstændigheder, som oplysningerne i dokumentet bygger på, anmoder institutionen i den stat, der
 modtager dokumentet, den udstedende institution om de fornødne uddybende forklaringer og evt.
 om, at dokumentet trækkes tilbage. Den udstedende institution tager grundene til udstedelsen af
 dokumentet op til revision og trækker det om nødvendigt tilbage.
 3. I medfør af stk. 2 foretager institutionen på opholds- eller bopælsstedet, hvis der rejses tvivl
 om de oplysninger, som de pågældende personer har fremlagt, gyldigheden af et dokument eller af
 underbyggende dokumentation eller om rigtigheden af de faktiske omstændigheder, som
 oplysningerne i dokumentet bygger på, efter anmodning fra den kompetente institution den
 nødvendige kontrol af disse oplysninger eller dokumenter, så vidt dette er muligt.
 4. Hvis de berørte institutioner ikke når til enighed, kan sagen forelægges for specialudvalget
 for koordinering af sociale sikringsordninger af de kompetente myndigheder tidligst en måned efter
 datoen for forelæggelsen af anmodningen fra den institution, der modtog dokumentet.
 Specialudvalget for koordinering af sociale sikringsordninger skal tilstræbe at forlige synspunkterne
 inden for seks måneder efter den dato, hvor den fik sagen forelagt.
 Artikel SSCI.6: Midlertidig anvendelse af en lovgivning og foreløbig tilkendelse af ydelser
 1. Medmindre andet er fastsat i dette bilag, gælder det, at hvis der er uenighed mellem
 institutionerne eller myndighederne i to eller flere stater om, hvilken lovgivning der skal anvendes,
 bliver den berørte person midlertidigt omfattet af lovgivningen i en af disse stater, idet
 prioriteringsrækkefølgen fastsættes som følger:
 a) lovgivningen i den stat, hvor personen faktisk har lønnet beskæftigelse eller udøver
 selvstændig virksomhed, forudsat at den lønnede beskæftigelse eller den selvstændige
 virksomhed kun udøves i én stat
 1263
 ---pagebreak--- b) lovgivningen i den stat, hvor personen har bopæl, hvis personen har lønnet beskæftigelse eller
 udøver selvstændig virksomhed i to eller flere stater og udøver en del af sin virksomhed i
 bopælsstaten, eller hvis vedkommende hverken har lønnet beskæftigelse eller udøver
 selvstændig virksomhed
 c) i alle andre tilfælde lovgivningen i den stat, hvis lovgivning der først blev anmodet om
 anvendelse af, hvis personen udøver sin virksomhed i to eller flere stater.
 2. I tilfælde af uenighed mellem institutionerne eller myndighederne i to eller flere stater med
 hensyn til, hvilken institution der skal udrede natural- eller kontantydelserne, modtager den
 pågældende, som ville kunne gøre krav


text:
på ydelser, hvis en sådan uenighed ikke forelå, foreløbige
 ydelser efter den lovgivning, der gælder for institutionen på den pågældendes bopælssted, eller —
 hvis den pågældende ikke er bosat på en af de berørte staters område — efter den lovgivning, der
 gælder for den institution, hvortil anmodningen først blev indgivet.
 3. Hvis de berørte institutioner eller myndigheder ikke når til enighed, kan sagen forelægges for
 specialudvalget for koordinering af sociale sikringsordninger af en part tidligst en måned efter den
 dato, hvor uenigheden som nævnt i stk. 1 eller 2 opstod. Specialudvalget for koordinering af sociale
 sikringsordninger skal søge at forlige synspunkterne inden for seks måneder efter den dato, hvor den
 fik sagen forelagt.
 4. Hvis det enten fastslås, at den lovgivning, der skal anvendes, ikke er den lovgivning, der
 gælder i den stat, hvor den midlertidige optagelse i en forsikringsordning har fundet sted, eller at
 den institution, der har tilkendt de foreløbige ydelser, ikke var den kompetente institution, anses
 den institution, der fastslås som kompetent, for at være dette med tilbagevirkende kraft, som om
 der ikke havde været nogen uenighed, senest enten fra den dato, hvor den midlertidige optagelse
 begyndte, eller fra den første foreløbige tilkendelse af de pågældende ydelser.
 5. Om nødvendigt regulerer den institution, der fastslås som kompetent, og den institution, der
 har udbetalt kontantydelser foreløbigt eller har modtaget bidrag foreløbigt, den pågældende
 persons økonomiske situation med hensyn til foreløbigt betalte kontantbidrag og -ydelser i
 overensstemmelse med afsnit IV, kapitel 2 [Tilbagesøgning af fejlagtigt udbetalte ydelser,
 tilbagebetaling af foreløbige udbetalinger og bidrag, modregning og bistand ved inddrivelse af
 fordringer], i dette bilag.
 Naturalydelser, der tilkendes foreløbigt af en institution efter stk. 2, refunderes af den kompetente
 institution efter afsnit IV [Finansielle bestemmelser] i dette bilag.
 Artikel SSCI.7: Foreløbig beregning af ydelser og bidrag
 1. Medmindre andet er fastsat i dette bilag, gælder det, at hvis en person er berettiget til en
 ydelse eller skal betale et bidrag efter protokollen, og den kompetente institution ikke råder over
 alle de oplysninger om situationen i en anden stat, der er nødvendige for at foretage den endelige
 beregning af ydelsens eller bidragets størrelse, tilkender denne institution efter anmodning fra den
 berørte person ydelsen eller beregner bidraget på foreløbig basis, hvis en sådan beregning er mulig
 på grundlag af de oplysninger, den pågældende institution har til sin rådighed.
 2. Der foretages en ny beregning af ydelsen eller bidraget, når al den nødvendige
 dokumentation eller alle de nødvendige dokumenter er forelagt den pågældende institution.
 KAPITEL 3: ANDRE ALMINDELIGE BESTEMMELSER OM ANVENDELSEN AF PROTOKOLLEN
 1264
 ---pagebreak--- Artikel SSCI.8: Andre procedurer aftalt mellem myndigheder og institutioner
 1. To eller flere stater eller deres kompetente myndigheder kan aftale andre procedurer end
 dem, der er fastsat i dette bilag, forudsat at sådanne procedurer ikke forringer de berørte personers
 rettigheder eller forpligtelser.
 2. Alle aftaler, der indgås med henblik herpå, meddeles specialudvalget for koordinering af
 sociale sikringsordninger og opføres i tillæg SSCI-1 [Gennemførelsesbestemmelser til bilaterale
 aftaler, som forbliver i kraft, og andre bilaterale gennemførelsesaftaler].
 3. Bestemmelser i gennemførelsesaftaler, der


text:
er indgået mellem to eller flere stater med
 samme formål som, eller som svarer til dem, der er omhandlet i stk. 2, og som er i kraft dagen før
 denne aftale ikrafttræden, finder fortsat anvendelse med henblik på forbindelserne mellem disse
 stater, forudsat at de også er indeholdt i tillæg SSCI-1 [Gennemførelsesbestemmelser til bilaterale
 aftaler, som forbliver i kraft, og andre bilaterale gennemførelsesaftaler].
 Artikel SSCI.9: Forbud mod dobbeltydelser
 Uanset hvad der måtte være fastsat i andre bestemmelser i protokollen, gælder det, at når de
 ydelser, der kan kræves udbetalt efter lovgivningen i to eller flere stater, samtidigt nedsættes,
 inddrages midlertidigt eller bortfalder, divideres de ydelsesbeløb, som ikke udbetales ved en streng
 anvendelse af de i de berørte staters lovgivning fastsatte bestemmelser om nedsættelse, midlertidig
 inddragelse eller bortfald af ydelser, med det antal ydelser, som skal nedsættes, inddrages
 midlertidigt eller bortfalde.
 Artikel SSCI.10: Elementer til brug ved fastsættelse af bopæl
 1. Hvis der er uenighed mellem institutioner i to eller flere stater om fastsættelse af bopælen
 for en person, der er omfattet af protokollen, fastsætter de pågældende institutioner ved fælles
 aftale, hvor den pågældende persons interessecenter er, på grundlag af en samlet vurdering af alle
 tilgængelige oplysninger om relevante forhold, der i givet fald bl.a. kan omfatte:
 a) varigheden og kontinuiteten af personens tilstedeværelse på de berørte staters område
 b) den pågældende persons situation, herunder:
 i) arten af og de specifikke forhold i forbindelse med den virksomhed, der udøves,
 navnlig det sted, hvor denne virksomhed sædvanligvis udøves, virksomhedens faste
 karakter og en arbejdskontrakts varighed
 ii) vedkommendes familiemæssige situation og familiemæssige bånd
 iii) udøvelsen af ulønnet virksomhed
 iv) når det drejer sig om studerende, deres indtægtskilde
 v) den berørtes boligsituation, især hvor fast den er
 vi) den stat, hvor den pågældende anses for at have skattemæssig bopæl.
 2. Hvis de berørte institutioner ikke kan nå til enighed under hensyntagen til de forskellige
 kriterier baseret på relevante kendsgerninger i stk. 1, betragtes den pågældende persons hensigt,
 1265
 ---pagebreak--- som den fremgår af sådanne kendsgerninger og omstændigheder, bl.a. årsagerne til, at den
 pågældende er flyttet, som afgørende ved fastsættelsen af vedkommendes faktiske bopælssted.
 3. En studerende, der rejser til en anden stat for at gennemføre et fuldtidsstudium, anses ikke
 for at have sit interessecenter i studielandet under hele sit studie i det pågældende land, uden at
 dette berører muligheden for at afbevise denne formodning.
 4. Stk. 3 finder tilsvarende anvendelse på den studerendes familiemedlemmer.
 Artikel SSCI.11: Sammenlægning af perioder
 1. Ved anvendelsen af artikel SSC.7 [Sammenlægning af perioder] henvender den kompetente
 institution sig til institutionerne i de stater, hvis lovgivning den pågældende person også var
 undergivet, for at få fastlagt alle de perioder, der er tilbagelagt efter deres lovgivning.
 2. De respektive forsikrings- eller beskæftigelsesperioder, eller perioder med selvstændig
 virksomhed eller bopælsperioder, hvor den pågældende har været underlagt en stats lovgivning,
 lægges til de perioder, hvor den pågældende har været underlagt enhver anden stats lovgivning, for
 så vidt det er nødvendigt ved anvendelsen af artikel SSC.7 [Sammenlægning af perioder], og forudsat
 at disse perioder


text:
ikke er helt eller delvis sammenfaldende.
 3. Når en forsikrings- eller bopælsperiode, hvor den pågældende har været underlagt en stats
 lovgivning om en tvungen forsikring, falder sammen med en forsikringsperiode, hvor den
 pågældende har været underlagt en anden stats lovgivning om en frivillig forsikring eller en frivillig
 fortsat forsikring, medregnes alene den periode, som er tilbagelagt efter den tvungne forsikring.
 4. Når en forsikrings- eller bopælsperiode, der ikke er en ligestillet periode, hvor den
 pågældende har været underlagt en stats lovgivning, er sammenfaldende med en tilsvarende
 periode, hvor den pågældende har været underlagt en anden stats lovgivning, medregnes alene den
 periode, som ikke er en ligestillet periode.
 5. En efter lovgivningen i to eller flere stater ligestillet periode skal alene medregnes af
 institutionen i den stat, i henhold til hvis lovgivning forsikringstageren senest har været tvungent
 forsikret forud for den nævnte periode. Hvis den pågældende person ikke var tvungent forsikret
 efter lovgivningen i en stat forud for den nævnte periode, medregnes denne af institutionen i den
 stat, i hvilken den pågældende første gang efter den nævnte periode blev tvungent forsikret.
 6. Hvis det tidsrum, hvor den pågældende i visse forsikrings- eller bopælsperioder har været
 underlagt en stats lovgivning, ikke kan fastslås med bestemthed, antages det, at disse perioder ikke
 falder sammen med forsikrings- eller bopælsperioder, hvor den pågældende har været underlagt en
 anden stats lovgivning, og de skal, hvis det er fordelagtigt, medregnes ved sammenlægning af
 perioder, for så vidt de med rimelighed kan komme i betragtning i dette øjemed.
 Artikel SSCI.12: Regler for omregning af perioder
 1. Hvis perioder, hvor den pågældende har været underlagt en stats lovgivning, udtrykkes i
 andre tidsenheder end dem, der anvendes i en anden stats lovgivning, sker den for
 sammenlægningen nødvendige omregning i henhold til artikel SSC.7 [Sammenlægning af perioder],
 efter følgende regler:
 a) den periode, der skal anvendes som grundlag for omregningen, meddeles af institutionen i
 den stat, hvis lovgivning den pågældende var underlagt i perioden
 1266
 ---pagebreak--- b) hvis der er tale om ordninger, hvor perioderne udtrykkes i dage, sker omregningen fra dage til
 andre enheder og omvendt og mellem forskellige ordninger baseret på dage, efter følgende
 tabel:
 Ordning 1 dag svarer 1 uge svarer 1 måned 1 kvartal Højeste
 baseret på til til svarer til svarer til antal dage i
 et
 kalenderår
 5 dage 9 timer 5 dage 22 dage 66 dage 264 dage
 6 dage 8 timer 6 dage 26 dage 78 dage 312 dage
 7 dage 6 timer 7 dage 30 dage 90 dage 360 dage
 c) hvis der er tale om ordninger, hvor perioderne udtrykkes i andre enheder end dage
 i) svarer tre måneder eller 13 uger til et kvartal og omvendt
 ii) svarer et år til fire kvartaler, 12 måneder eller 52 uger og omvendt
 iii) ved omregning af uger til måneder og omvendt omregnes uger og måneder til dage i
 overensstemmelse med omregningsreglerne for ordninger baseret på seks dage i
 tabellen i litra b);
 d) hvis der er tale om perioder udtrykt i brøkdele, omregnes disse


text:
tal til den nærmeste mindre,
 hele enhed efter reglerne i litra b) og c). Brøkdele af år omregnes til måneder, medmindre den
 pågældende ordning er baseret på kvartaler;
 e) hvis resultatet af omregningen i henhold til dette stykke er en brøkdel af en enhed, anvendes
 den nærmeste højere, hele enhed som resultat af omregningen i henhold til dette stykke.
 2. Anvendelsen af stk. 1 kan ikke medføre, at der for samtlige de i et kalenderår tilbagelagte
 perioder medregnes et tidsrum, der i alt overstiger antallet af dage i den sidste kolonne i skemaet i
 stk. 1, litra b), 52 uger, 12 måneder eller fire kvartaler.
 Hvis de perioder, der skal omregnes, svarer til det maksimale antal årlige perioder i henhold til
 lovgivningen i den stat, hvor de er tilbagelagt, kan anvendelsen af stk. 1 ikke inden for et kalenderår
 medføre perioder, der er kortere end det mulige maksimale årlige antal perioder, der er fastsat i
 henhold til den pågældende lovgivning.
 3. Omregningen skal foretages enten på én gang for alle de perioder, der meddeles som det
 samlede antal, eller for hvert enkelt år, hvis perioderne meddeles fra år til år.
 4. Når en institution meddeler perioder udtrykt i dage, skal den samtidig oplyse, om den
 ordning, den administrerer, er baseret på fem dage, seks dage eller syv dage.
 1267
 ---pagebreak--- AFSNIT II: FASTLÆGGELSE AF, HVILKEN LOVGIVNING DER SKAL ANVENDES
 Artikel SSCI.13: Nærmere oplysninger om artikel SSC.11 [Udstationerede arbejdstagere] og SSC.12
 [Udøvelse af beskæftigelse på to eller flere staters område] i protokollen
 1. Ved anvendelsen af artikel SSC.11, stk. 1, litra a) [Udstationerede arbejdstagere], kan en
 "person, der har lønnet beskæftigelse i en stat på vegne af en arbejdsgiver, som normalt udøver sin
 virksomhed i denne medlemsstat, og som af denne arbejdsgiver udsendes i en anden stat", være en
 person, som ansættes med henblik på at blive udsendt til en anden stat, forudsat at den pågældende
 person umiddelbart inden ansættelsesforholdets begyndelse allerede er omfattet af lovgivningen i
 den stat, hvor vedkommendes arbejdsgiver er etableret.
 2. Ved anvendelsen af artikel SSC.11, stk. 1, litra a) [Udstationerede arbejdstagere], henviser
 ordene »som normalt udøver sin virksomhed i denne medlemsstat« til en arbejdsgiver, der normalt
 udøver omfattende virksomhed, der ikke blot er intern forvaltning, i den stat, hvor vedkommende er
 etableret, idet der tages hensyn til alle kriterier, der karakteriserer den virksomhed, der udøves af
 den pågældende virksomhed. De relevante kriterier skal tilpasses hver enkelt arbejdsgivers særlige
 karakteristika og det reelle indhold af den virksomhed, der udøves.
 3. Ved anvendelsen af artikel SSC.11, stk. 1, litra b) [Udstationerede arbejdstagere], forstås ved
 "en person, der normalt udøver selvstændig virksomhed" en person, der sædvanligvis udøver
 omfattende virksomhed på den stats område, hvor vedkommende er etableret. Vedkommende skal
 navnlig have udøvet sin virksomhed i nogen tid forud for den dato, hvor vedkommende ønsker at
 drage fordel af bestemmelserne i den nævnte artikel, og under enhver periode med midlertidig
 virksomhed i en anden medlemsstat skal vedkommende fortsat opfylde betingelserne for at udøve
 sin virksomhed i den medlemsstat, hvor vedkommende


text:
er etableret, for at virksomheden kan
 fortsættes, når vedkommende vender tilbage.
 4. Ved anvendelsen af artikel SSC.11, stk. 1, litra b) [Udstationerede arbejdstagere], er kriteriet
 for at fastslå, om den virksomhed, en selvstændig erhvervsdrivende skal udøve i en anden stat, er en
 "lignende" virksomhed i forhold til den normalt udøvede selvstændige virksomhed, aktivitetens
 reelle indhold og ikke det, at den af den anden stat måtte være betegnet som lønnet beskæftigelse
 eller selvstændig virksomhed.
 5. Ved anvendelsen af artikel SSC.12, stk. 1 og 5 [Udøvelse af beskæftigelse på to eller flere
 staters område], i protokollen forstås ved en person, der "normalt udøver lønnet beskæftigelse i en
 eller flere medlemsstater samt i Det Forenede Kongerige eller i to eller flere medlemsstater, en
 person, der samtidig eller skiftevis udøver en eller flere særskilte former for virksomhed for den
 samme virksomhed eller arbejdsgiver eller for forskellige virksomheder eller arbejdsgivere.
 6. I forbindelse med protokollens artikel SSC.12, stk. 1 og 5[Udøvelse af beskæftigelse på to
 eller flere staters område], er et flyve- eller kabinebesætningsmedlem, som normalt udøver
 passager- eller luftfragttjenester i to eller flere stater, omfattet af lovgivningen i den stat, hvor
 "hjemmebasen", jf. artikel SSC.1 [Definitioner], i protokollen, er beliggende.
 7. Der ses bort fra marginale aktiviteter ved fastlæggelsen af, hvilken lovgivning der finder
 anvendelse i henhold til artikel SSC.12 [Udøvelse af beskæftigelse på to eller flere staters område] i
 protokollen. Artikel SSCI.15 [Procedure for anvendelse af artikel SSC.12] i dette bilag finder
 anvendelse på alle tilfælde i henhold til denne artikel.
 8. Med henblik på anvendelsen af protokollens artikel SSC.12, stk. 2 og 6 [Udøvelse af
 beskæftigelse på to eller flere medlemsstaters område], forstås ved en person, der "normalt udøver
 1268
 ---pagebreak--- selvstændig virksomhed" "i en eller flere medlemsstater samt i Det Forenede Kongerige" eller i "to
 eller flere medlemsstater", navnlig en person, der samtidig eller skiftevis udøver en eller flere
 særskilte former for selvstændig virksomhed, uanset denne selvstændige virksomheds art, i sådanne
 stater.
 9. For at kunne sondre mellem den virksomhed, der udøves i henhold til stk. 5 og 8, og de
 tilfælde, der er beskrevet i protokollens artikel SSC.11, stk. 1 [Udstationerede arbejdstagere], er
 varigheden af den virksomhed, der udøves i en eller flere andre stater, afgørende (om den har varig
 karakter, ad hoc-karakter eller midlertidig karakter). Der skal i den sammenhæng foretages en
 samlet vurdering af alle relevante forhold, herunder navnlig, når det drejer sig om en arbejdstager,
 arbejdsstedet, således som det er fastsat i arbejdskontrakten.
 10. Ved anvendelsen af protokollens artikel SSC.12, stk. 1, 2, 5 og 6 [Udøvelse af beskæftigelse
 på to eller flere staters område] udøves "en væsentlig del af beskæftigelsen/virksomheden" i en stat,
 når en kvantitativt væsentlig del af alle arbejdstagerens eller den selvstændige erhvervsdrivendes
 aktiviteter udøves i den pågældende stat, uden at det nødvendigvis drejer sig om hovedparten af
 disse aktiviteter.
 11. For at afgøre, om en væsentlig del af aktiviteten udøves i en stat, tages følgende vejledende
 kriterier i betragtning:
 a) ved lønnet beskæftigelse: arbejdstid eller løn, og
 b) ved selvstændig virksomhed: omsætning, arbejdstid,


text:
antallet af leverede tjenesteydelser eller
 indtægt.
 I forbindelse med en samlet vurdering gælder det, at når mindre end 25 % med hensyn til
 ovennævnte kriterier er opfyldt, indikerer dette, at en væsentlig del af aktiviteten ikke udøves i den
 pågældende stat.
 12. Ved anvendelsen af artikel SSC.12, stk. 2, litra b) [Udøvelse af beskæftigelse på to eller flere
 staters område], i protokollen fastlægges en selvstændig erhvervsdrivendes "interessecenter", ved
 at samtlige aspekter af vedkommendes erhvervsmæssige virksomhed tages i betragtning, herunder
 navnlig det sted, hvor den pågældendes faste og permanente forretningssted er beliggende,
 virksomhedens sædvanlige karakter eller varighed, antallet af leverede tjenesteydelser og den
 pågældendes hensigter, således som de fremgår af omstændighederne.
 13. Når det skal afgøres, hvilken lovgivning der finder anvendelse i henhold til stk. 10, 11 og 12,
 tager de berørte institutioner den forventede situation i de næstfølgende 12 kalendermåneder i
 betragtning.
 14. Hvis en person har lønnet beskæftigelse i to eller flere stater for en arbejdsgiver, der er
 etableret uden for staternes område, og hvis vedkommende er bosat i en stat uden at udøve
 væsentlig aktivitet der, er vedkommende omfattet af lovgivningen i bopælsstaten.
 Artikel SSCI.14: Procedurer ved anvendelse af artikel SSC.10, stk. 3, litra b), og artikel SSC.10, stk. 4,
 [Generelle regler] og artikel SSC.11 [Udstationerede arbejdstagere] i protokollen (om meddelelse af
 oplysninger til de berørte institutioner)
 1. Hvis en person udøver sin aktivitet i en anden stat end den kompetente stat, underretter
 arbejdsgiveren eller den berørte person, hvis det drejer sig om en person, der ikke har lønnet
 beskæftigelse, den kompetente institution i den stat, hvis lovgivning finder anvendelse, om muligt på
 forhånd, jf. dog artikel SSCI.15 [Procedure for anvendelse af artikel SSC.12] i dette bilag. Denne
 1269
 ---pagebreak--- institution udsteder den i artikel SSCI.16, stk. 2 [Underretning af berørte personer og arbejdsgivere],
 i dette bilag omhandlede attest til den berørte person og stiller straks oplysninger om, hvilken
 lovgivning der finder anvendelse på den berørte person i henhold til artikel SSC.10, stk. 3, litra b)
 [Generelle regler] eller artikel SSC.11 [Udstationerede arbejdstagere] i protokollen, til rådighed for
 den institution, der er udpeget af den kompetente myndighed i den stat, hvor aktiviteten udøves.
 2. En arbejdsgiver som omhandlet i artikel SSC.10, stk. 4 [Generelle regler], i protokollen, der
 har en arbejdstager om bord på et skib, der fører en anden stats flag, skal underrette den
 kompetente institution i den stat, hvis lovgivning finder anvendelse, herom, om muligt på forhånd.
 Denne institution stiller straks oplysninger om, hvilken lovgivning der finder anvendelse på den
 berørte person i henhold til artikel SSC.10, stk. 4 [Generelle regler], til rådighed for den institution,
 der er udpeget af den kompetente myndighed i den stat, hvis flag føres af det skib, på hvilket
 arbejdstageren skal udøve aktiviteten.
 Artikel SSCI.15: Procedure for anvendelse af artikel SSC.12 [Udøvelse af beskæftigelse på to eller
 flere staters område] i protokollen
 1. En person, der udøver virksomhed i to eller flere stater, eller hvor artikel SSC.12, stk. 5 eller
 6 [Udøvelse af beskæftigelse på to eller flere staters område], finder


text:
anvendelse, underretter den
 institution, der er udpeget af den kompetente myndighed i bopælsstaten, herom.
 2. Den udpegede institution på bopælsstedet fastlægger straks, hvilken lovgivning der finder
 anvendelse på den pågældende person, under hensyntagen til artikel SSC.12 [Udøvelse af
 beskæftigelse på to eller flere staters område], i protokollen og artikel SSCI.13 [Nærmere oplysninger
 om artikel SSC.11 [Udstationerede arbejdstagere] og SSC.12 [Udøvelse af beskæftigelse på to eller
 flere staters område]] i dette bilag. Denne første fastlæggelse er midlertidig. Institutionen
 underretter de udpegede institutioner i de enkelte stater, hvor aktiviteten udøves, om den
 midlertidige fastlæggelse.
 3. Den midlertidige fastlæggelse af, hvilken lovgivning der skal anvendes, jf. stk. 2, bliver
 endelig senest to måneder efter, at de institutioner, som er udpeget af de kompetente myndigheder
 i de pågældende stater, er blevet underrettet herom i overensstemmelse med stk. 2, medmindre det
 allerede er endeligt fastlagt i henhold til stk. 4, hvilken lovgivning der skal anvendes, eller mindst en
 af de pågældende institutioner inden udgangen af tomånedersperioden meddeler den institution,
 der er udpeget af den kompetente myndighed i bopælsstaten, at den endnu ikke kan godkende
 fastlæggelsen eller er uenig heri.
 4. Såfremt der på grund af usikkerhed om, hvilken lovgivning der skal anvendes, må optages
 kontakter mellem institutionerne eller myndighederne i en eller flere medlemsstater og Det
 Forenede Kongerige efter anmodning fra en eller flere af de institutioner, der er udpeget af de
 kompetente myndigheder i den/de berørte stat(er), eller fra de kompetente myndigheder selv,
 fastlægges det ved fælles aftale, hvilken lovgivning der skal gælde for den pågældende, under
 hensyntagen til artikel SSC.12 [Udøvelse af beskæftigelse på to eller flere staters område] i
 protokollen og de relevante bestemmelser i artikel SSC.13 [Nærmere oplysninger om artikel SSC.11
 [Udstationerede arbejdstagere] og SSC.12 [Udøvelse af beskæftigelse på to eller flere staters
 område]] i dette bilag.
 Er der uenighed mellem de berørte institutioner eller kompetente myndigheder, søger de
 pågældende organer at nå til enighed i overensstemmelse med ovennævnte betingelser og artikel
 SSCI.6 [Midlertidig anvendelse af en lovgivning og foreløbig tilkendelse af ydelser] i dette bilag.
 1270
 ---pagebreak--- 5. Den kompetente institution i den stat, hvis lovgivning er fastlagt til at skulle anvendes
 midlertidigt eller endeligt, underretter straks den pågældende person herom.
 6. Hvis den pågældende person undlader at afgive de oplysninger, der er omhandlet i stk. 1,
 finder denne artikel anvendelse på initiativ af den institution, der er udpeget af den kompetente
 myndighed i bopælsstaten, så snart denne institution har fået underretning om den pågældendes
 situation, eventuelt via en anden berørt institution.
 Artikel SSCI.16: Underretning af berørte personer og arbejdsgivere
 1. Den kompetente institution i den stat, hvis lovgivning skal anvendes i henhold til afsnit II
 [Fastlæggelse af, hvilken lovgivning der skal anvendes] i protokollen, underretter den berørte person
 og, hvis det er relevant, dennes arbejdsgiver(e) om de forpligtelser, der er indeholdt i den
 pågældende lovgivning. Institutionen yder dem den fornødne bistand til at overholde de
 formaliteter, der foreskrives af den pågældende lovgivning.
 2. Efter anmodning fra den berørte person eller arbejdsgiveren attesterer den kompetente
 institution i den stat, hvis


text:
lovgivning skal anvendes i medfør af en bestemmelse i afsnit II
 [Fastlæggelse af, hvilken lovgivning der skal anvendes] i protokollen, at sådan lovgivning finder
 anvendelse med angivelse af evt. slutdato og betingelser.
 Artikel SSCI.17: Samarbejde mellem institutioner
 1. De relevante institutioner sender den kompetente institution i den stat, hvis lovgivning
 finder anvendelse på en person i henhold til afsnit II [Fastlæggelse af, hvilken lovgivning der skal
 anvendes] i protokollen, de nødvendige oplysninger til fastsættelse af den dato, fra hvilken denne
 lovgivning finder anvendelse, og de bidrag, som den pågældende og dennes arbejdsgiver(e) har pligt
 til at indbetale i henhold til denne lovgivning.
 2. Den kompetente institution i den stat, hvis lovgivning finder anvendelse på en person i
 henhold til afsnit II [Fastlæggelse af, hvilken lovgivning der skal anvendes] i protokollen, stiller
 oplysninger om, fra hvilken dato denne lovgivning finder anvendelse, til rådighed for den institution,
 der er udpeget af den kompetente myndighed i den stat, hvis lovgivning den pågældende sidst har
 været omfattet af.
 Artikel SSCI.18: Samarbejde i tilfælde af tvivl om udstedte dokumenters gyldighed, hvad angår den
 gældende lovgivning
 1. Hvis der rejses tvivl om gyldigheden af et dokument, som viser en persons situation i
 forbindelse med den gældende lovgivning, eller om rigtigheden af de faktiske omstændigheder, som
 dokumentet bygger på, anmoder institutionen i den stat, der modtager dokumentet, den
 udstedende institution om de fornødne uddybende forklaringer og eventuelt om, at dokumentet
 trækkes tilbage eller berigtiges. Den anmodende institution begrunder sin anmodning og
 fremlægger den relevante dokumentation, der gav anledning til anmodningen.
 2. Ved modtagelsen af en sådan anmodning genovervejer den udstedende institution
 grundene til udstedelsen af dokumentet og trækker det om nødvendigt tilbage eller berigtiger det
 senest 30 arbejdsdage efter modtagelsen af anmodningen, hvis der opdages en fejl.
 Tilbagetrækningen eller berigtigelsen har tilbagevirkende kraft. Er der imidlertid risiko for, at
 konsekvenserne vil være uforholdsmæssige, og navnlig for, at en person mister sin status som
 forsikringstager i hele eller dele af den relevante periode i den/de berørte stat(er), skal staterne
 overveje at anvende en mere forholdsmæssig ordning. Hvis den tilgængelige dokumentation giver
 1271
 ---pagebreak--- den udstedende institution belæg for at konstatere, at ansøgeren, som indgav dokumentet, har
 begået svig, trækker den straks og med tilbagevirkende kraft dokumentet tilbage eller berigtiger det.
 1272
 ---pagebreak--- AFSNIT III: SÆRLIGE BESTEMMELSER FOR DE FORSKELLIGE KATEGORIER AF YDELSER
 KAPITEL 1: YDELSER VED SYGDOM OG MODERESKAB OG DERMED LIGESTILLEDE YDELSER VED
 FADERSKAB
 Artikel SSCI.19: Almindelige gennemførelsesbestemmelser
 1. De kompetente myndigheder eller institutioner sikrer, at alle nødvendige oplysninger om
 procedurer og betingelser for udredning af naturalydelser gøres tilgængelige for forsikringstagerne,
 når sådanne ydelser modtages i en anden stat end den stat, hvor den kompetente institution er
 beliggende.
 2. Uanset protokollens artikel SSC.6, litra a) [Ligestilling af ydelser, indtægter, begivenheder og
 forhold], kan en stat kun blive ansvarlig for udgifterne til ydelser i overensstemmelse med
 protokollens artikel SSC.20 [Pensionsansøgere], hvis forsikringstageren enten har ansøgt om pension
 i henhold til denne stats lovgivning eller i overensstemmelse med artikel SSC.21 [Ret til
 naturalydelser efter bopælsstatens lovgivning] til SSC.27 [Bidrag,


text:
der påhviler pensionister] i
 protokollen, hvis forsikringstageren modtager pension i henhold til denne stats lovgivning.
 Artikel SSCI.20: Bestemmelser om, hvilken ordning der skal finde anvendelse i tilfælde, hvor der er
 mere end én ordning i bopæls- eller opholdsstaten
 Såfremt lovgivningen i bopæls- eller opholdsstaten omfatter mere end én forsikringsordning for
 sygdom, moderskab eller faderskab for mere end én kategori af forsikrede, er det lovgivningen
 vedrørende den almindelige ordning for arbejdstagere, der skal anvendes i forbindelse med
 protokollens artikel SSC.15 [Bopæl i en anden stat end den kompetente stat], SSC.17, stk. 1 [Ophold
 uden for den kompetente stat], SSC.18 [Rejse med det formål at opnå naturalydelser — tilladelse til
 nødvendig behandling uden for bopælsmedlemsstaten], SSC.20 [Pensionsansøgere], SSC.22 [Ingen
 ret til naturalydelser efter bopælsstatens lovgivning] og SSC.24 [Familiemedlemmer, der er bosat i en
 anden stat end den, hvor pensionisten er bosat].
 Artikel SSCI.21: Bopæl i en anden stat end den kompetente stat
 Procedure og rettighedernes rækkevidde
 1. Ved anvendelsen af protokollens artikel SSC.15 [Ophold uden for den kompetente stat] er
 forsikringstageren eller dennes familiemedlemmer forpligtet til straks at lade sig registrere hos
 bopælsstedets institution. Vedkommendes ret til naturalydelser i bopælsstaten attesteres ved et
 dokument udstedt af den kompetente institution på anmodning af forsikringstageren eller på
 anmodning af bopælsstedets institution.
 2. Det dokument, der er omhandlet i stk. 1, forbliver gyldigt, indtil den kompetente institution
 underretter bopælsstedets institution om, at det er annulleret.
 Bopælsstedets institution underretter den kompetente institution om enhver registrering i henhold
 til stk. 1 og om enhver ændring eller annullering af denne registrering.
 3. Denne artikel finder tilsvarende anvendelse på de personer, der er omhandlet i protokollens
 artikel SSC.20 [Pensionsansøgere], SSC.22 [Ingen ret til naturalydelser i henhold til lovgivningen i
 bopælsstaten], SSC.23 [Pensioner i henhold til lovgivningen i en eller flere andre stater end
 bopælsstaten, hvor der er ret til naturalydelser i sidstnævnte stat] og SSC.24 [Familiemedlemmer,
 der er bosat i en anden stat end den, hvor pensionisten er bosat].
 1273
 ---pagebreak--- Refusion
 4. Hvis en person og/eller dennes familiemedlemmer:
 a) har fået udstedt det i stk. 1 omhandlede dokument
 b) har registreret dette dokument hos bopælsstedets institution i overensstemmelse med stk. 1
 og
 c) der er betalt en sygesikringsafgift af eller på vegne af personen eller dennes
 familiemedlemmer til bopælsstaten som led i en ansøgning om tilladelse til indrejse, ophold,
 arbejde eller bopæl i den pågældende stat
 denne person eller dennes familiemedlemmer kan anmode bopælsstatens institution om refusion
 (alt efter omstændighederne helt eller delvist) af den betalte sygesikringsafgift.
 4. Hvis en anmodning indgives i overensstemmelse med stk. 1, fastslår bopælsstatens institution
 denne anmodning inden for tre kalendermåneder regnet fra den dag, hvor anmodningen blev
 modtaget, og den foretager en eventuel refusion i overensstemmelse med denne artikel.
 5. Hvis gyldighedsperioden for det i stk. 1 omhandlede dokument er kortere end det tidsrum, for
 hvilket sundhedsafgiften er betalt, kan refusionsbeløbet ikke overstige den andel af
 sygesikringsafgiften, der svarer til den periode, for hvilken dokumentet var udstedt.
 6. Hvis sygesikringsafgiften er betalt af en anden person på vegne af en person, der


text:
er omfattet af
 denne artikel, kan der ydes refusion til denne anden person.
 Artikel SSCI.22: Ophold i en anden stat end den kompetente stat
 Procedure og rettighedernes rækkevidde
 1. Ved anvendelse af protokollens artikel SSC.17 [Ophold uden for den kompetente stat]
 forelægger forsikringstageren behandleren i opholdsstaten et berettigelsesdokument udstedt af den
 kompetente institution, hvoraf det fremgår, at vedkommende er berettiget til naturalydelser. Hvis
 forsikringstageren ikke er i besiddelse af et sådant dokument, retter opholdsstedets institution efter
 anmodning, eller hvis det i øvrigt er nødvendigt, henvendelse til den kompetente institution for at
 fremskaffe et.
 2. Dokumentet attesterer, at den forsikrede person er berettiget til naturalydelser på de
 betingelser, der er fastsat i protokollens artikel SSC.17 [Ophold uden for den kompetente stat], på
 samme vilkår, som gælder for de personer, der er forsikret i henhold til opholdsstatens lovgivning,
 og at vedkommende opfylder kravene i tillæg SSCI.2.
 3. De naturalydelser, der er omhandlet i protokollens artikel SSC.17, stk. 1, [Ophold uden for
 den kompetente stat], henviser til de naturalydelser, der tilkendes i opholdsstaten i henhold til
 dennes lovgivning, og som bliver nødvendige af lægelige grunde for at forhindre, at
 forsikringstageren inden det planlagte opholds ophør bliver tvunget til at vende tilbage til den
 kompetente stat for dér at modtage den nødvendige behandling.
 Procedure og bestemmelser vedrørende overtagelse og refusion af naturalydelser
 4. Hvis forsikringstageren reelt helt eller delvist har afholdt udgifterne til naturalydelser, der er
 udredt i henhold til protokollens artikel SSC.17 [Ophold uden for den kompetente stat], og hvis den
 1274
 ---pagebreak--- lovgivning, der anvendes af opholdsstedets institution, giver en forsikringstager mulighed for
 refusion af disse udgifter, kan vedkommende sende en refusionsansøgning til opholdsstedets
 institution. I dette tilfælde refunderer denne institution direkte forsikringstageren det beløb, der
 svarer til udgifterne til ydelserne inden for de rammer og refusionssatsbestemmelser, der er fastlagt
 i den lovgivning, som institutionen anvender.
 5. Hvis der ikke er anmodet om udgiftsrefusion direkte fra opholdsstedets institution, får den
 pågældende refunderet de afholdte udgifter af den kompetente institution i overensstemmelse med
 de refusionssatser, der administreres af opholdsstedets institution, eller de beløb, som
 opholdsstedets institution ville have fået refunderet, hvis dette bilag, artikel SSCI.47 [Principper], til
 protokollen havde fundet anvendelse i det pågældende tilfælde.
 Opholdsstedets institution skal efter anmodning give den kompetente institution alle nødvendige
 oplysninger om disse satser eller beløb.
 6. Uanset stk. 5 kan den kompetente institution refundere de udgifter, der er afholdt inden for
 de rammer og refusionssatsbestemmelser, der er fastlagt i den lovgivning, som institutionen
 anvender, forudsat at forsikringstageren har givet sit samtykke til, at denne bestemmelse anvendes.
 7. Hvis opholdsstatens lovgivning ikke indeholder bestemmelser om refusion i henhold til stk. 4
 og 5 i det pågældende tilfælde, kan den kompetente institution refundere udgifterne inden for de
 rammer og refusionssatsbestemmelser, der er fastlagt i den lovgivning, som institutionen anvender,
 uden forsikringstagerens samtykke.
 8. Refusionen til forsikringstageren må under alle omstændigheder ikke overstige de udgifter,
 som vedkommende har afholdt.
 9. Hvor det drejer sig om betydelige udgifter, kan den kompetente institution yde
 forsikringstageren et passende forskud, så snart vedkommende


text:
har indgivet refusionsansøgningen til
 den nævnte institution.
 Familiemedlemmer
 10. Stk. 1-9 finder tilsvarende anvendelse på en forsikringstagers familiemedlemmer.
 Godtgørelse til studerende
 11. Hvis en person:
 a) har et gyldigt berettigelsesdokument som omhandlet i tillæg SSCI-2, som er udstedt af
 den kompetente institution
 b) er optaget på en videregående uddannelsesinstitution i en anden stat ("studielandet")
 end den kompetente stat for som primær aktivitet at følge et studieprogram på fuld tid
 på en videregående uddannelsesinstitution med henblik på at opnå et bevis for en
 højere uddannelse, der er anerkendt af den pågældende stat, herunder eksamensbevis,
 certifikat eller doktorgrad, der også kan omfatte forberedelseskurser til disse
 uddannelser i overensstemmelse med national ret eller obligatoriske praktikforløb
 c) ikke udøver eller ikke har udøvet lønnet beskæftigelse eller selvstændig virksomhed i
 studielandet i den periode, som sygesikringsafgiften vedrører, og
 1275
 ---pagebreak--- d) den pågældende person har eller på dennes vegne er der betalt en sygesikringsafgift til
 studielandet som led i en ansøgning om tilladelse til indrejse, ophold eller bopæl for at
 følge et studieprogram på fuld tid i den pågældende stat
 denne person kan anmode studielandets institution om refusion (alt efter omstændighederne
 helt eller delvist) af den betalte sygesikringsafgift.
 12. Hvis en anmodning indgives i overensstemmelse med stk. 11, behandler og afregner
 studielandets institution denne anmodning inden for en rimelig frist, dog højst seks
 kalendermåneder regnet fra den dag, hvor anmodningen blev modtaget, og den foretager en
 eventuel refusion i overensstemmelse med denne artikel.
 13. Hvis gyldighedsperioden for det i stk. 11, litra a), omhandlede berettigelsesdokument er
 kortere end det tidsrum, for hvilket sygesikringsafgiften er betalt, refunderes sygesikringsafgiften
 svarende til det beløb, som skal betales for den periode, i hvilken det pågældende dokument er
 gyldigt.
 14. Hvis sygesikringsafgiften er betalt af en anden person på vegne af en person, der er omfattet
 af denne artikel, kan der ydes refusion til denne anden person.
 15. Bestemmelserne i stk. 11-14 finder tilsvarende anvendelse på den pågældende persons
 familiemedlemmer.
 16. Denne artikel træder i kraft 12 måneder efter datoen for denne aftales ikrafttræden.
 17. En person, der opfyldte betingelserne i stk. 11 i perioden mellem denne aftales ikrafttræden
 og den dato, der er angivet i stk. 16, kan, når denne artikel er trådt i kraft, anmode om refusion i
 henhold til stk. 11 for den pågældende periode.
 18. Uanset artikel SSC.5, stk. 1 [Ligebehandling] kan studielandet i overensstemmelse med sin
 nationale ret opkræve gebyrer for naturalydelser, der ikke opfylder kriterierne i artikel SSC.17, stk. 1,
 litra a) [Ophold uden for den kompetente stat], som ydes til en person, for hvem der er foretaget
 refusion under denne persons ophold for den periode, som refusionen vedrører.
 Artikel SSCI.23: Planlagte behandlinger
 Tilladelsesproceduren
 1. Ved anvendelsen af protokollens artikel SSC.18, stk. 1 [Rejse med det formål at opnå
 naturalydelser — tilladelse til nødvendig behandling uden for bopælsmedlemsstaten] skal
 forsikringstageren forelægge opholdsstedets institution et dokument udstedt af den kompetente
 institution. Ved anvendelse af denne artikel er den kompetente institution den institution, som
 afholder udgifterne ved den planlagte behandling. I de tilfælde, der er nævnt


text:
i protokollens
 artikel SSC.18, stk. 4 [Rejse med det formål at opnå naturalydelser — tilladelse til nødvendig
 behandling uden for bopælsmedlemsstaten], og artikel SSC.25, stk. 5 [Pensionistens eller dennes
 familiemedlemmers ophold i en anden stat end bopælsstaten — ophold i den kompetente stat —
 tilladelse til passende behandling uden for bopælsstaten], hvor de naturalydelser, der er udredt i
 bopælsstaten, refunderes på grundlag af faste beløb, er den kompetente institution bopælsstedets
 institution.
 2. Hvis en forsikringstager ikke har bopæl i den kompetente stat, anmoder vedkommende om
 tilladelse fra bopælsstedets institution, som fremsender den til den kompetente institution med det
 samme.
 1276
 ---pagebreak--- I så fald attesterer bopælsstedets institution i en erklæring, om betingelserne i artikel SSC.18, stk. 2
 [Rejse med det formål at opnå naturalydelser — tilladelse til nødvendig behandling uden for
 bopælsmedlemsstaten], andet punktum, i protokollen er opfyldt i bopælsstaten.
 Den kompetente institution kan kun nægte at give den ønskede tilladelse, hvis betingelserne i
 protokollens artikel SSC.18, stk. 2 [Rejse med det formål at opnå naturalydelser — tilladelse til
 nødvendig behandling uden for bopælsmedlemsstaten], andet punktum, ikke er opfyldt i
 forsikringstagerens bopælsstat ifølge en vurdering foretaget af bopælsstedets institution, eller hvis
 den samme behandling kan gives i den kompetente stat inden for en frist, der er lægeligt forsvarlig
 under hensyn til den pågældendes aktuelle helbredstilstand og udsigterne for sygdommens
 udvikling.
 Den kompetente institution underretter bopælsstedets institution om sin beslutning.
 Hvis der ikke er svaret inden for de frister, der er fastsat i den nationale lovgivning, anses tilladelsen
 for at være givet af den kompetente institution.
 3. Hvis en forsikringstager, der ikke har bopæl i den kompetente part, har brug for akut,
 livsvigtig behandling, og tilladelsen ikke kan nægtes i henhold til protokollens artikel SSC.18, stk. 2
 [Rejse med det formål at opnå naturalydelser — tilladelse til nødvendig behandling uden for
 bopælsmedlemsstaten], andet punktum, gives tilladelsen af bopælsstedets institution på vegne af
 den kompetente institution, der straks underrettes af bopælsstedets institution.
 Den kompetente institution skal godtage de konstateringer og behandlingsmuligheder, som er
 opstillet af læger, der er godkendt af den institution på bopælsstedet, der giver tilladelsen,
 vedrørende nødvendigheden af en akut, livsvigtig behandling.
 4. Den kompetente institution bevarer retten til når som helst under proceduren for bevilling
 af tilladelse at lade forsikringstageren undersøge af en af den selv udpeget læge i opholds- eller
 bopælsparten.
 5. Opholdsstedets institution underretter, uden dermed at foregribe en afgørelse om tilladelse,
 den kompetente institution, hvis det viser sig, at det lægeligt set er hensigtsmæssigt at supplere den
 behandling, der er omfattet af den eksisterende tilladelse.
 Overtagelse af udgifter til naturalydelser, som afholdes af forsikringstageren
 6. Med forbehold af stk. 7 finder dette bilags artikel SSCI.22, stk. 4 og 5 [Ophold i en anden stat
 end den kompetente stat] tilsvarende anvendelse.
 7. Hvis forsikringstageren faktisk helt eller delvist har afholdt udgifterne til den tilladte
 lægebehandling selv, og de udgifter, som den kompetente institution har pligt til at refundere
 opholdsstedets institution eller forsikringstageren i overensstemmelse med stk. 6 (de faktiske
 udgifter), er lavere end de udgifter, som den


text:
skulle påtage sig for samme behandling i den
 kompetente stat (de fiktive udgifter), refunderer den kompetente institution på anmodning
 udgifterne til den behandling, som forsikringstageren har afholdt, indtil det beløb, med hvilket de
 fiktive udgifter overstiger de faktiske udgifter. Refusionsbeløbet må dog ikke overstige de udgifter,
 som forsikringstageren faktisk har afholdt, og kan tage hensyn til det beløb, som forsikringstageren
 skulle have betalt, hvis behandlingen var ydet i den kompetente stat.
 Overtagelse af rejse- og opholdsudgifter i forbindelse med planlagt behandling
 1277
 ---pagebreak--- 8. Når den kompetente institutions nationale lovgivning giver mulighed for refusion af de rejse-
 og opholdsudgifter, der ikke kan adskilles fra behandlingen af forsikringstageren, overtager denne
 institution sådanne udgifter for den pågældende og om nødvendigt for en person, der skal ledsage
 den pågældende, når der er givet tilladelse til behandling i en anden stat.
 Familiemedlemmer
 9. Stk. 1-8 finder tilsvarende anvendelse på en forsikringstagers familiemedlemmer.
 Artikel SSCI.24: Kontantydelser i forbindelse med uarbejdsdygtighed ved ophold eller bopæl i en
 anden stat end den kompetente stat
 Procedure for forsikringstageren
 1. Hvis der i den kompetente stats lovgivning er krav om, at forsikringstageren forelægger en
 erklæring for at modtage kontantydelser i forbindelse med uarbejdsdygtighed, jf. protokollens
 artikel SSC.19, stk. 1 [Kontantydelser], anmoder forsikringstageren den læge i bopælsstaten, der har
 udredt vedkommendes helbredstilstand, om at attestere, at vedkommende er uarbejdsdygtig, og
 angive den forventede varighed.
 2. Forsikringstageren fremsender erklæringen til den kompetente institution inden for den
 frist, der er fastsat i lovgivningen i den kompetente stat.
 3. Hvor de behandlende læger i bopælsstaten ikke udsteder erklæringer om
 uarbejdsdygtighed, og hvor der er krav om sådanne erklæringer i den kompetente stats lovgivning,
 retter den pågældende direkte henvendelse til bopælsstedets institution. Denne institution
 foranlediger straks, at den pågældende person undersøges af en læge til vurdering af
 vedkommendes uarbejdsdygtighed, og at den i stk. 1 omhandlede erklæring bliver udstedt.
 Erklæringen sendes straks til den kompetente institution.
 4. Fremsendelse af det dokument, der er omhandlet i stk. 1, 2 og 3, fritager ikke
 forsikringstageren for at overholde forpligtelserne i henhold til den gældende lovgivning, navnlig
 med hensyn til den pågældendes arbejdsgiver. Hvis det er relevant, kan arbejdsgiveren eller den
 kompetente institution opfordre arbejdstageren til at deltage i aktiviteter, der skal fremme
 mulighederne for og bistå vedkommende med hensyn til at vende tilbage til beskæftigelse.
 Procedure for bopælsstatens institution
 5. På anmodning fra den kompetente institution iværksætter bopælsstedets institution den
 nødvendige administrative eller lægelige kontrol af den berørte person i henhold til den lovgivning,
 der anvendes af sidstnævnte institution. Den kontrollerende læges erklæring, navnlig vedrørende
 uarbejdsdygtighedens forventede varighed, sendes straks af bopælsstedets institution til den
 kompetente institution.
 Procedure for den kompetente institution
 6. Den kompetente institution bevarer retten til at lade forsikringstageren undersøge af en af
 den udpeget læge.
 7. Med forbehold af protokollens artikel SSC.19, stk. 1 [Kontantydelser], andet punktum,
 udbetaler den kompetente institution kontantydelserne direkte til den pågældende og underretter
 om nødvendigt bopælsstedets institution herom.
 1278
 ---pagebreak--- 8. Ved anvendelse af protokollens artikel SSC.19, stk. 1 [Kontantydelser], har oplysningerne i en
 forsikringstagers uarbejdsdygtighedserklæring, der


text:
er udfærdiget i en stat på grundlag af den
 kontrollerende læges eller institutions konstatering, samme juridiske værdi som en erklæring, der er
 udfærdiget i den kompetente stat.
 9. Hvis den kompetente institution nægter at udbetale kontantydelser, underretter den
 forsikringstageren om denne afgørelse og orienterer samtidig bopælsstedets institution.
 Procedure i tilfælde af ophold i en anden stat end den kompetente stat
 10. Stk. 1-9 finder tilsvarende anvendelse, når forsikringstageren opholder sig i en anden stat
 end den kompetente stat.
 Artikel SSCI.25: Bidrag, der påhviler pensionister
 Hvis en person modtager pension fra mere end én stat, må de bidrag, der opkræves af den samlede
 pension, under ingen omstændigheder være højere end det beløb, der ville blive opkrævet hos en
 person, der modtager det samme pensionsbeløb fra den kompetente stat.
 Artikel SSCI.26: Særlige gennemførelsesforanstaltninger
 1. Når en person eller en gruppe personer efter anmodning fritages fra lovpligtig
 sygeforsikring, og sådanne personer derfor ikke er omfattet af en sygeforsikringsordning, som
 protokollen finder anvendelse på, bliver en stats institution ikke, blot på grund af denne fritagelse,
 ansvarlig for at afholde omkostningerne ved de naturalydelser eller kontantydelser, som sådanne
 personer eller et medlem af deres familie modtager i henhold til protokollens afsnit III, kapitel I
 [Sygdom eller moderskab og dermed ligestillede ydelser ved faderskab].
 2. Når de personer, der er omhandlet i stk. 1, og deres familiemedlemmer har bopæl i en stat,
 hvor retten til at modtage naturalydelser ikke er betinget af forsikring eller beskæftigelse som
 arbejdstager eller selvstændig erhvervsdrivende, skal de betale fuldt ud for de naturalydelser, som
 de modtager i bopælsstaten.
 KAPITEL 2: YDELSER I ANLEDNING AF ARBEJDSULYKKER OG ERHVERVSSYGDOM
 Artikel SSCI.27: Ret til naturalydelser og kontantydelser ved bopæl eller ophold i en anden stat end
 den kompetente stat
 1. Ved anvendelsen af protokollens artikel SSC.31 [Ret til naturalydelser og kontantydelser]
 finder procedurerne i artikel SSCI.21 [Ophold i en anden stat end den kompetente stat] til SSCI.24
 [Kontantydelser i forbindelse med uarbejdsdygtighed ved ophold eller bopæl i en anden stat end den
 kompetente stat] i dette bilag tilsvarende anvendelse.
 2. Når institutionen i opholds- eller bopælsstaten udreder særlige naturalydelser i forbindelse
 med arbejdsulykker og erhvervssygdomme i henhold til national lovgivning, underretter den
 omgående den kompetente institution.
 Artikel SSCI.28: Procedure i tilfælde af arbejdsulykke eller erhvervssygdom, der er indtruffet i en
 anden stat end den kompetente stat
 1. Hvis en arbejdsulykke indtræffer eller en erhvervssygdom første gang lægeligt konstateres i
 en anden stat end den kompetente stat, foretages anmeldelsen eller indberetningen af
 arbejdsulykken eller erhvervssygdommen, forudsat at der findes bestemmelser om anmeldelse eller
 1279
 ---pagebreak--- indberetning i national lovgivning, efter den kompetente stats lovgivning, uden at dette berører
 andre lovbestemmelser, der måtte gælde i den stat, hvor arbejdsulykken er indtruffet eller
 erhvervssygdommen første gang er lægeligt konstateret, og som fortsat finder anvendelse i et
 sådant tilfælde. Anmeldelsen eller indberetningen sendes til den kompetente institution.
 2. Institutionen i den stat, på hvis territorium arbejdsulykken er indtruffet eller
 erhvervssygdommen første gang er lægeligt konstateret, tilsender den kompetente institution de
 lægeerklæringer, der er udfærdiget i den pågældende stat.


text:
3. Såfremt det, hvor det drejer sig om en ulykke indtruffet på vej til eller fra arbejde i en anden
 stat end den kompetente stat, er påkrævet at foretage en undersøgelse på den førstnævnte stats
 territorium for at afgøre en eventuel ret til de pågældende ydelser, kan den kompetente institution
 udpege en person til at forestå denne undersøgelse, og den skal i så fald underrette myndighederne
 i den pågældende stat herom. Institutionerne samarbejder med hinanden om at vurdere alle
 relevante oplysninger og gennemgå rapporterne og alle øvrige dokumenter vedrørende ulykken.
 4. Efter behandlingens afslutning sendes en udførlig rapport efter anmodning til den
 kompetente institution sammen med lægeerklæringer om de varige følger af ulykken eller
 sygdommen, navnlig om den skadede persons aktuelle tilstand samt om, hvorvidt læsionerne er
 helbredt eller konsolideret. De hermed forbundne honorarer betales, alt efter omstændighederne,
 af bopælsstedets institution eller af opholdsstedets institution efter den sats, der gælder for den
 pågældende institution, og til udgift for den kompetente institution.
 5. Efter anmodning fra bopæls- eller opholdsstedets institution underretter den kompetente
 institution i givet fald den relevante institution om afgørelsen af, hvornår læsionerne er helbredt
 eller konsolideret, samt — i givet fald — om afgørelsen vedrørende tilkendelse af pension.
 Artikel SSCI.29: Tvivl om, hvorvidt ulykken eller sygdommen er arbejdsbetinget
 1. Hvis den kompetente institution i forbindelse med protokollens artikel SSC.31, stk. 2 [Ret til
 naturalydelser og kontantydelser], bestrider, at lovgivningen om arbejdsulykker og
 erhvervssygdomme skal finde anvendelse, underretter den straks bopæls- eller opholdsstedets
 institution, der har udredt naturalydelserne, og disse ydelser vil derefter blive betragtet som
 sygeforsikringsydelser.
 2. Når der er truffet endelig afgørelse om dette spørgsmål, underretter den kompetente
 institution straks bopæls- eller opholdsstedets institution, der har udredt naturalydelserne.
 Hvis der ikke konstateres en arbejdsulykke eller erhvervssygdom, skal der fortsat udredes
 naturalydelser som sygeforsikringsydelser, såfremt den pågældende er berettiget hertil.
 Hvis der konstateres en arbejdsulykke eller erhvervssygdom, betragtes de sygeforsikringsydelser i
 form af naturalydelser, som den pågældende har modtaget, fra den dato, hvor arbejdsulykken
 indtraf, eller hvor sygdommen første gang blev lægeligt konstateret, som ydelser ved arbejdsulykker
 eller erhvervssygdomme.
 3. Artikel SSCI.6, stk. 5, andet afsnit [Midlertidig anvendelse af en lovgivning og foreløbig
 tilkendelse af ydelser] i dette bilag finder tilsvarende anvendelse.
 Artikel SSCI.30: Procedure ved risiko for pådragelse af erhvervssygdom i to eller flere stater
 1. I det tilfælde , der er omhandlet i artikel SSC.33 [Ydelser i anledning af en erhvervssygdom,
 når den tilskadekomne person har været udsat for samme risiko i flere medlemsstater] i protokollen,
 1280
 ---pagebreak--- sendes anmeldelsen eller indberetningen af erhvervssygdommen til den kompetente institution for
 erhvervssygdomme i den sidste stat, under hvis lovgivning den pågældende har udøvet en aktivitet,
 der kan forårsage den pågældende sygdom.
 Hvis den institution, som anmeldelsen eller indberetningen er blevet sendt til, konstaterer, at en
 person senest har været beskæftiget ved et arbejde, der kan forårsage den pågældende
 erhvervssygdom, under lovgivningen i en anden stat, sender den anmeldelsen eller indberetningen
 med alle bilag til den tilsvarende institution i denne stat.
 2. Hvis institutionen i den stat, under hvis


text:
lovgivning en person senest har været beskæftiget
 ved et arbejde, der kan forårsage den pågældende erhvervssygdom, konstaterer, at vedkommende
 eller dennes efterladte ikke opfylder betingelserne i denne stats lovgivning, bl.a. fordi vedkommende
 aldrig i den pågældende stat har været beskæftiget ved et arbejde, der forårsagede
 erhvervssygdommen, eller fordi staten ikke anerkender sygdommen som en erhvervssygdom,
 sender denne institution omgående anmeldelsen eller indberetningen med alle bilag, herunder
 resultaterne af de lægelige observationer og undersøgelser, som den førstnævnte institution har
 ladet foretage, til institutionen i den stat, under hvis lovgivning vedkommende tidligere har været
 beskæftiget ved et arbejde, der kan forårsage den pågældende erhvervssygdom.
 3. Hvis det er hensigtsmæssigt, gentager institutionerne den i stk. 2 anførte procedure ved at
 gå så langt tilbage som den tilsvarende institution i den stat, hvor vedkommende først har været
 beskæftiget ved et arbejde, der kan forårsage den pågældende erhvervssygdom.
 Artikel SSCI.31: Udveksling af oplysninger mellem institutioner og ydelse af forskud i tilfælde af klage
 over afslag på en ansøgning om ydelser
 1. I tilfælde af klage over en afgørelse om afslag på en ansøgning om ydelser, som er truffet af
 institutionen i en stat, under hvis lovgivning en person har været beskæftiget ved et arbejde, der kan
 forårsage den pågældende erhvervssygdom, underretter denne institution den institution, hvortil
 anmeldelsen eller indberetningen er sendt efter proceduren i dette bilags artikel SSCI.30, stk. 2
 [Procedure ved risiko for pådragelse af erhvervssygdom i to eller flere stater], og underretter den
 senere, når den endelige afgørelse er truffet.
 2. Såfremt der er erhvervet ret til ydelser efter den lovgivning, der anvendes af den institution,
 hvortil anmeldelsen eller indberetningen er sendt, udbetaler denne institution forskud med et beløb,
 der i givet fald fastsættes efter høring af den institution, hvis afgørelse er påklaget, og på en sådan
 måde, at overbetaling undgås. Den sidstnævnte institution refunderer det ydede forskudsbeløb, hvis
 den som følge af klageinstansens afgørelse er forpligtet til at udrede de omhandlede ydelser. Dette
 beløb indeholdes derefter i de ydelser, der tilkommer den pågældende, i overensstemmelse med
 proceduren i dette bilags artikel SSCI.56 [Uberettiget modtagne ydelser] og SSCI.57 [Foreløbigt
 betalte kontantydelser eller bidrag].
 3. Artikel SSCI.6, stk. 5, andet afsnit [Midlertidig anvendelse af en lovgivning og foreløbig
 tilkendelse af ydelser] i dette bilag finder tilsvarende anvendelse.
 Artikel SSCI.32: Forværring af en erhvervssygdom
 I de tilfælde, der er omhandlet i protokollens artikel SSC.34 [Forværring af en erhvervssygdom],
 meddeler ansøgeren den institution i en stat, over for hvilken vedkommende gør krav på ydelser,
 oplysninger vedrørende tidligere tilkendte ydelser i anledning af den pågældende erhvervssygdom.
 Denne institution kan rette henvendelse til enhver anden institution, der tidligere har været
 kompetent, for at fremskaffe de oplysninger, som den anser for nødvendige.
 1281
 ---pagebreak--- Artikel SSCI.33: Vurdering af graden af uarbejdsdygtighed i tilfælde af en tidligere eller senere
 indtruffet arbejdsulykke eller erhvervssygdom
 Når den tidligere eller senere uarbejdsdygtighed er forårsaget af en ulykke, der indtraf, mens den
 pågældende var omfattet af lovgivningen i en stat, der ikke foretager nogen sondring efter
 uarbejdsdygtighedens årsag, skal den kompetente institution eller det


text:
organ, der er udpeget af den
 kompetente myndighed i den pågældende stat:
 a) efter anmodning fra den kompetente institution i en anden stat tilvejebringe oplysninger om
 graden af den tidligere eller senere uarbejdsdygtighed og, så vidt muligt, oplysninger, der gør
 det muligt at afgøre, om uarbejdsdygtigheden er en følge af en arbejdsulykke efter den
 lovgivning, som institutionen i den anden stat anvender
 b) med henblik på fastlæggelse af retten til ydelser og fastsættelse af disses størrelse tage
 hensyn til den grad af uarbejdsdygtighed, som disse tidligere eller senere tilfælde har medført,
 i overensstemmelse med den lovgivning, der finder anvendelse.
 Artikel SSCI.34: Indgivelse og behandling af ansøgninger om pensioner eller tillæg
 For at opnå pension eller tillæg efter lovgivningen i en stat skal den pågældende eller dennes
 efterladte, der har bopæl på en anden stats territorium, i givet fald indgive en ansøgning enten til
 den kompetente institution eller til bopælsstedets institution, der sender den til den kompetente
 institution.
 Ansøgningen skal indeholde de oplysninger, der kræves i henhold til den lovgivning, som den
 kompetente institution anvender.
 KAPITEL 3: YDELSER VED DØDSFALD
 Artikel SSCI.35: Ansøgning om ydelser ved dødsfald
 Ved anvendelse af protokollens artikel SSC.37 [Ret til ydelser ved dødsfald i en anden stat end den
 kompetente stat] og SSC.38 [Udbetaling af ydelser i tilfælde af en pensionists død] indgives
 ansøgningen om ydelser ved dødsfald enten til den kompetente institution eller til ansøgerens
 bopælssteds institution, der sender den til den kompetente institution.
 Ansøgningen skal indeholde de oplysninger, der kræves i henhold til den lovgivning, som den
 kompetente institution anvender.
 1282
 ---pagebreak--- KAPITEL 4: YDELSER VED INVALIDITET OG ALDERS- OG EFTERLADTEPENSIONER
 Artikel SSCI.36: Supplerende bestemmelser om beregning af ydelser
 1. Med henblik på beregningen af ydelsens teoretiske og faktiske beløb efter bestemmelserne i
 protokollens artikel SSC.47, stk. 1, litra b) [Ydelsernes fastsættelse], finder reglerne i
 bilagets artikel SSCI.11, stk. 3, 4, 5 og 6 [Sammenlægning af perioder], anvendelse.
 2. Når forsikringsperioder tilbagelagt efter en frivillig eller frivillig fortsat ordning ikke er
 medregnet i henhold til dette bilags artikel SSC.11, stk. 3 [Sammenlægning af perioder], beregner
 institutionen i staten, alt efter under hvis lovgivning disse perioder er tilbagelagt, det beløb, der
 svarer til disse perioder, i henhold til den lovgivning, der finder anvendelse. Det faktiske beløb for
 ydelsen beregnet i henhold til protokollens artikel SSC.47, stk. 1, litra b) [Ydelsernes fastsættelse],
 forhøjes med det beløb, der svarer til forsikringsperioderne i henhold til en frivillig eller frivillig
 fortsat ordning.
 3. Institutionen i hver medlemsstat beregner i henhold til den lovgivning, som den anvender,
 det beløb, der svarer til forsikringsperioder tilbagelagt efter en frivillig eller frivillig fortsat ordning,
 som i henhold til protokollens artikel SSC.48, stk. 3, litra c), [Antikumulationsregler], ikke er
 undergivet en anden stats regler om bortfald, nedsættelse eller midlertidig inddragelse af ydelser.
 Hvis den lovgivning, som den kompetente institution anvender, ikke giver mulighed for at fastsætte
 dette beløb direkte på grund af, at der i den pågældende lovgivning tildeles forskellige værdier for
 forsikringsperioder, kan der fastsættes et fiktivt beløb. Specialudvalget for koordinering af sociale


text:
sikringsordninger fastlægger de nærmere regler for fastsættelse af det fiktive beløb.
 Artikel SSCI.37: Ansøgning om ydelser
 A. Indgivelse af ansøgninger om alders- og efterladtepension
 1. Ansøgeren indgiver en ansøgning enten til bopælsstedets institution eller til institutionen i
 den stat, hvis lovgivning senest var gældende for vedkommende. Hvis den berørte person ikke på
 noget tidspunkt har været omfattet af den lovgivning, som bopælsstedets institution anvender,
 fremsender denne institution ansøgningen til institutionen i den stat, hvis lovgivning senest var
 gældende.
 2. Datoen for ansøgningens indgivelse gælder for alle berørte institutioner.
 3. Uanset stk. 2, og medmindre den relevante lovgivning indeholder gunstigere bestemmelser,
 anses den dato, hvor ansøgeren kompletterer sin oprindelige ansøgning eller indgiver en ny
 ansøgning vedrørende de manglende beskæftigelses- og/eller bopælsperioder i en stat, for at være
 datoen for indgivelse af ansøgningen til den institution, der anvender den pågældende lovgivning,
 såfremt ansøgeren i sin ansøgning ikke har oplyst, at vedkommende har været beskæftiget eller haft
 bopæl i andre stater, på trods af at vedkommende er blevet opfordret hertil.
 Artikel SSCI.38: Dokumentation og oplysninger, der skal ledsage ansøgerens ansøgning
 1. Ansøgeren indgiver ansøgningen i overensstemmelse med bestemmelserne i den lovgivning,
 som anvendes af den institution, der er omhandlet i dette bilags artikel SSCI.37, stk. 1 [Ansøgning om
 ydelser], og vedlægger den dokumentation, der kræves efter denne lovgivning. Navnlig skal
 ansøgeren indgive alle relevante tilgængelige oplysninger og al dokumentation vedrørende
 forsikringsperioder (institutioner, identifikationsnumre), beskæftigelse (arbejdsgivere) eller
 1283
 ---pagebreak--- selvstændig virksomhed (art og sted) og bopæl (adresser), som måtte være tilbagelagt under anden
 lovgivning, samt varigheden af sådanne perioder.
 2. Hvis ansøgeren i henhold til protokollens artikel SSC.45, stk. 1 [Almindelige bestemmelser],
 anmoder om, at fastsættelsen af ydelser ved alderdom efter lovgivningen i en eller flere stater
 udsættes, skal ansøgeren anføre dette i sin ansøgning og angive, efter hvilken lovgivning
 vedkommende anmoder om udsættelse. For at ansøgeren kan benytte sig af denne ret, meddeler de
 berørte institutioner på ansøgerens anmodning vedkommende alle oplysninger, de er i besiddelse
 af, så vedkommende kan vurdere konsekvenserne af henholdsvis en samtidig eller en successiv
 fastsættelse af de ydelser, der kan gøres krav på.
 3. Hvis ansøgeren trækker en ansøgning om ydelser tilbage, hvor dette er muligt i henhold til
 lovgivningen i en bestemt stat, anses dette ikke for samtidig at være en tilbagetrækning af en
 ansøgning om ydelser i henhold til lovgivningen i en anden stat.
 Artikel SSCI.39: De berørte institutioners behandling af ansøgninger
 Kontaktinstitution
 1. Den institution, hvortil ansøgningen om ydelser indgives eller videresendes i
 overensstemmelse med dette bilags artikel SSCI.37, stk. 1 [Ansøgning om ydelser], til protokollen,
 benævnes herefter "kontaktinstitutionen". Institutionen på bopælsstedet benævnes ikke
 kontaktinstitutionen, hvis den berørte person ikke på noget tidspunkt har været omfattet af den
 lovgivning, som denne institution anvender.
 Ud over behandlingen af ansøgningen om ydelser i henhold til den lovgivning, den anvender, skal
 denne institution i sin egenskab af kontaktinstitution fremme udvekslingen af data, bekendtgørelsen
 af afgørelser og de procedurer, der er nødvendige for de berørte institutioners behandling af
 ansøgningen, og skal på anmodning forsyne ansøgeren med oplysninger, der er


text:
relevante for de
 aspekter ved behandlingen, som protokollen måtte give anledning til, samt holde ansøgeren
 underrettet om, hvordan behandlingen skrider frem.
 Behandling af ansøgninger om alders- og efterladtepension
 2. Kontaktinstitutionen sender straks ansøgninger om ydelser og alle de dokumenter, den
 råder over, og i givet fald alle relevante dokumenter indgivet af ansøgeren, til alle de berørte
 institutioner, for at disse institutioner kan påbegynde behandlingen af ansøgningen samtidig.
 Kontaktinstitutionen underretter de andre institutioner om forsikrings- eller bopælsperioder i
 henhold til dens lovgivning. Den angiver også, hvilke dokumenter der skal indgives på et senere
 tidspunkt, og supplerer ansøgningen så hurtigt som muligt.
 3. Hver af de berørte institutioner underretter hurtigst muligt kontaktinstitutionen og de andre
 berørte institutioner om forsikrings- eller bopælsperioder i henhold til deres lovgivning.
 4. Alle berørte institutioner beregner størrelsen af ydelserne i henhold til protokollens
 artikel SSC.47 [Ydelsernes fastsættelse] og underretter kontaktinstitutionen og de andre berørte
 institutioner om deres afgørelse samt om størrelsen af ydelserne og meddeler alle de oplysninger,
 der er nødvendige med henblik på protokollens artikel SSC.48 [Antikumulationsregler] til SSC.50
 [Sammenfald mellem ydelser af forskellig art].
 5. Hvis en institution på basis af oplysninger omhandlet i denne artikels stk. 2 og 3 konstaterer,
 at protokollens artikel SSC.52, stk. 2 eller 3 [Forsikrings- eller bopælsperioder på under et år], finder
 anvendelse, informerer den kontaktinstitutionen og de andre berørte institutioner.
 1284
 ---pagebreak--- Artikel SSCI.40: Meddelelse til ansøgeren om afgørelser
 1. Hver enkelt institution giver ansøgeren meddelelse om den afgørelse, den har truffet, efter
 den lovgivning, der finder anvendelse. Afgørelsen skal indeholde nærmere oplysninger om
 klageadgang samt fristerne for klage. Når kontaktinstitutionen er blevet underrettet om alle de
 afgørelser, som de enkelte institutioner har truffet, sender den et resumé over disse afgørelser til
 ansøgeren og de andre berørte institutioner. Specialudvalget for koordinering af sociale
 sikringsordninger udarbejder en skabelon for dette resumé. Resuméet sendes til ansøgeren på
 institutionens sprog eller, hvis ansøgeren anmoder herom, på et hvilket som helst andet sprog,
 herunder engelsk, der er anerkendt som et officielt EU-sprog.
 2. Hvis en ansøger efter modtagelse af resuméet har indtryk af, at vedkommendes rettigheder
 er blevet påvirket negativt på grund af interaktionen mellem afgørelser, der er truffet af to eller flere
 institutioner, har ansøgeren ret til inden for de frister, der er fastsat i de respektive nationale
 lovgivninger, at få taget de berørte institutioners afgørelser op til fornyet overvejelse. Fristen
 begynder at løbe på datoen for modtagelse af resuméet. Ansøgeren underrettes skriftligt om
 resultatet af den fornyede overvejelse.
 Artikel SSCI.41: Fastsættelse af invaliditetsgraden
 Alle institutioner har i overensstemmelse med deres lovgivning ret til at lade ansøgeren undersøge
 af en af dem selv udpeget læge eller anden specialist for at få fastsat invaliditetsgraden. En stats
 institution skal dog tage lægelige dokumenter og erklæringer samt administrative oplysninger, der er
 indhentet af andre staters institutioner, i betragtning på samme måde, som hvis de havde været
 udstedt på institutionens eget territorium.
 Artikel SSCI.42: Udbetaling af foreløbige ydelser og forskud på ydelser
 1. Uanset artikel SSCI.7 [Foreløbig beregning af ydelser og bidrag] i dette bilag skal


text:
enhver
 institution, der i forbindelse med behandlingen af en ansøgning om ydelser fastslår, at ansøgeren
 har ret til en selvstændig ydelse i henhold til den gældende lovgivning i overensstemmelse med
 artikel SSC.47, stk. 1, litra a) [Ydelsernes fastsættelse], straks udbetale denne ydelse. Udbetalingen
 anses for foreløbig, hvis det tilkendte beløb kan påvirkes af resultatet af ansøgningens behandling.
 2. Hvis det fremgår af de tilgængelige oplysninger, at ansøgeren har ret til betaling fra en
 institution i medfør af protokollens artikel SSC.47, stk. 1, litra b) [Ydelsernes fastsættelse], udbetaler
 den pågældende institution vedkommende et forskud, hvis størrelse så vidt muligt svarer til det
 beløb, der må antages at blive fastsat i henhold til protokollens artikel SSC.47, stk. 1, litra b)
 [Ydelsernes fastsættelse].
 3. Hver institution, som det påhviler at udbetale foreløbige ydelser eller forskud på ydelser i
 medfør af stk. 1 eller 2, underretter straks ansøgeren herom og gør samtidig vedkommende
 udtrykkeligt opmærksom på, at afgørelsen er af foreløbig karakter, og på en eventuel klageadgang i
 henhold til den lovgivning, der gælder for institutionen.
 Artikel SSCI.43: Fornyet beregning af ydelserne
 1. Hvis ydelserne beregnes på ny i overensstemmelse med protokollens artikel SSC.45, stk. 4
 [Almindelige bestemmelser], artikel 54, stk. 1 [Regulering og fornyet beregning af ydelser] og artikel
 SSCI.42 [Udbetaling af foreløbige ydelser og forskud på ydelser], finder dette bilag tilsvarende
 anvendelse.
 1285
 ---pagebreak--- 2. Hvis ydelsen beregnes på ny, bortfalder eller stilles i bero, underretter den institution, som
 har truffet afgørelse herom, straks den pågældende person samt hver af de institutioner, hvorfra
 den pågældende har ret til ydelser.
 Artikel SSCI.44: Foranstaltninger med henblik på at fremskynde pensionsberegningen
 1. For at lette og fremskynde behandlingen af ansøgninger og udbetalingen af ydelser skal de
 institutioner, hvis lovgivning den berørte person har været omfattet af:
 a) udveksle de oplysninger til identifikation af personer, der overgår fra en gældende national
 lovgivning til en anden, med institutioner i andre stater eller gøre sådanne oplysninger
 tilgængelige for disse institutioner og sammen sikre, at disse identifikationsoplysninger
 opbevares og stemmer overens, eller, hvis dette ikke er muligt, give de pågældende personer
 mulighed for at få direkte adgang til deres identifikationsoplysninger
 b) i tilstrækkelig god tid inden minimumsalderen for pensionsrettighedernes indtræden eller
 inden en aldersgrænse, der fastlægges i national lovgivning, udveksle oplysninger med den
 berørte person og institutioner i andre stater (vedrørende tilbagelagte perioder eller andre
 vigtige forhold) om de pensionsrettigheder, der tilkommer personer, der er overgået fra en
 gældende lovgivning til en anden, eller gøre disse oplysninger tilgængelige for dem, eller, hvis
 dette ikke er muligt, underrette disse personer om eller give dem mulighed for at gøre sig
 bekendt med deres fremtidige ret til ydelser.
 2. Ved anvendelse af stk. 1 fastsætter specialudvalget for koordinering af sociale
 sikringsordninger, hvilke oplysninger der skal udveksles eller gøres tilgængelige, og fastlægger de
 relevante procedurer og mekanismer under hensyn til de særlige karakteristika, den administrative
 og tekniske indretning og de teknologiske midler, der er til rådighed for de nationale
 pensionsordninger. Specialudvalget for koordinering af sociale sikringsordninger sikrer
 gennemførelsen af disse pensionsordninger ved at


text:
organisere en opfølgning på de iværksatte
 foranstaltninger og deres anvendelse.
 3. Ved anvendelse af stk. 1 får institutionen i den første stat, hvor en person tildeles et
 personligt identifikationsnummer (PIN) med henblik på forvaltning af den sociale sikring, stillet de i
 denne artikel omhandlede oplysninger til rådighed.
 Artikel SSCI.45: Koordineringsforanstaltninger i staterne
 1. Hvis en national lovgivning indeholder regler til fastlæggelse af, hvilken institution der er
 ansvarlig, eller hvilken ordning der skal anvendes, eller for at henføre forsikringsperioder til en
 bestemt ordning, finder disse regler kun anvendelse på forsikringsperioder tilbagelagt under den
 pågældende stats lovgivning, jf. dog protokollens artikel SSC.46 [Særlige bestemmelser om
 sammenlægning af perioder].
 2. Hvis en national lovgivning indeholder regler om koordinering af de særlige ordninger for
 tjenestemænd og den almindelige ordning for arbejdstagere, berøres sådanne regler ikke af
 bestemmelserne i protokollen og i dette bilag.
 KAPITEL 5: ARBEJDSLØSHEDSYDELSER
 Artikel SSCI.46: Sammenlægning af perioder og beregning af ydelser
 1. Artikel SSCI.11, stk. 1 [Sammenlægning af perioder] i dette bilag finder tilsvarende
 anvendelse på artikel SSC.56 [Særlige bestemmelser om sammenlægning af forsikringsperioder,
 1286
 ---pagebreak--- beskæftigelsesperioder eller perioder med selvstændig virksomhed] i protokollen. Med forbehold af
 de involverede institutioners underliggende forpligtelser kan den pågældende person forelægge den
 kompetente institution et dokument, der er udstedt af institutionen i den stat, af hvis lovgivning
 vedkommende var omfattet under sin seneste lønnede beskæftigelse eller selvstændige virksomhed,
 med angivelse af de perioder, der er afsluttet under denne lovgivning.
 2. Ved anvendelsen af protokollens artikel SSC.57 [Beregning af arbejdsløshedsydelser] skal
 den kompetente institution i en stat, efter hvis lovgivning ydelsernes beregning afhænger af antallet
 af familiemedlemmer, også tage familiemedlemmer, der har bopæl i en anden stat, i betragtning,
 som om de havde bopæl i den kompetente stat. Dette gælder dog ikke, såfremt en anden person i
 familiemedlemmernes bopælsstat har ret til arbejdsløshedsydelser, der beregnes på grundlag af
 antallet af familiemedlemmer.
 AFSNIT IV: FINANSIELLE BESTEMMELSER
 KAPITEL 1: REFUSION AF OMKOSTNINGER, JF. ARTIKEL SSC.30 [Refusion mellem institutioner] OG
 ARTIKEL SSC.36 [Refusion mellem institutioner] I PROTOKOLLEN
 Afdeling 1: Refusion af ydelser på grundlag af de faktiske udgifter
 Artikel SSCI.47: Principper
 1. Ved anvendelse af artikel SSC.30 [Refusion mellem institutioner] og artikel SSC.36 [Refusion
 mellem institutioner] i protokollen refunderer den kompetente institution det faktiske beløb for
 udgifterne til naturalydelser, som fremgår af regnskaberne for den institution, der har udredt dem,
 til denne institution, medmindre artikel SSCI.57 [Foreløbigt betalte kontantydelser eller bidrag] i
 dette bilag finder anvendelse.
 2. Hvis den faktiske størrelse af de i stk. 1 nævnte udgifter til ydelser ikke helt eller delvis
 fremgår af regnskaberne for den institution, der har udredt dem, fastsættes refusionsbeløbet til et
 fikseret beløb beregnet på grundlag af alle relevante oplysninger, der kan udledes af de foreliggende
 data. Specialudvalget for koordinering af sociale sikringsordninger afgør, hvilket grundlag der skal
 anvendes ved beregningen af det fikserede beløb, og fastsætter dets størrelse.
 3. Der kan ikke lægges højere satser til grund for refusionen end dem, der finder anvendelse på
 naturalydelser til forsikringstagere, der er omfattet af den lovgivning, der gælder for den institution,
 som


text:
har udredt de i stk. 1 omhandlede ydelser.
 Afdeling 2: Refusion på grundlag af faste beløb
 Artikel SSCI.48: Identifikation af den eller de berørte stater
 1. De stater, der er omhandlet i artikel SSC.30, stk. 2 [Refusion mellem institutioner], hvis
 retlige eller administrative strukturer er af en sådan art, at anvendelse af refusion på grundlag af
 faktiske udgifter ikke er hensigtsmæssig, fremgår af dette bilags tillæg SSCI-3.
 2. For stater, der står opført i dette bilags tillæg SSCI-3, refunderer de kompetente institutioner
 beløbet for naturalydelser, der er udredt til:
 a) familiemedlemmer, der ikke er bosat i samme stat som forsikringstageren, jf. protokollens
 artikel SSC.15 [Bopæl i en anden stat end den kompetente stat], og til
 1287
 ---pagebreak--- b) pensionister og deres familiemedlemmer som fastsat i protokollens artikel SSC.22, stk. 1
 [Ingen ret til naturalydelser i henhold til lovgivningen i bopælsstaten], artikel SSC.23
 [Pensioner i henhold til lovgivningen i en eller flere andre stater end bopælsstaten, hvor der er
 ret til naturalydelser i sidstnævnte stat] og SSC.24 [Familiemedlemmer, der er bosat i en
 anden stat end den, hvor pensionisten er bosat].
 til de institutioner, der har udredt de pågældende ydelser, på grundlag af et fast beløb, der
 fastsættes for hvert kalenderår. Størrelsen af det faste beløb skal i videst muligt omfang svare til de
 faktiske udgifter.
 Artikel SSCI.49: Metode til beregning af de månedlige faste beløb og det samlede faste beløb
 1. For hver kreditorstat fremkommer det månedlige faste beløb pr. person (Fi) for et
 kalenderår ved at dividere den gennemsnitlige årlige udgift pr. person (Yi), opgjort for forskellige
 alderskategorier (i), med 12 og foretage en nedsættelse (X) af det herved fremkomne beløb i
 overensstemmelse med følgende formel:
 Fi = Yi*1/12*(1-X)
 hvor:
 - indekset (i = 1, 2 og 3) repræsenterer de tre alderskategorier, der anvendes
 ved beregningen af det faste beløb:
 - i = 1: personer under 20 år
 - i = 2: personer på 20-64 år
 - i = 3: personer på 65 år og derover.
 - Yi repræsenterer den gennemsnitlige årlige udgift pr. person i alderskategori
 i, jf. stk. 2.
 - koefficienten X (0,20 eller 0,15) repræsenterer nedsættelsen, jf. stk. 3.
 2. Den gennemsnitlige årlige udgift pr. person (Yi) i alderskategori i udregnes ved at dividere de
 årlige udgifter til samtlige de naturalydelser, der af institutionerne i kreditorstaten er udredt til alle
 de personer i den pågældende alderskategori, der er omfattet af denne stats lovgivning, og som har
 bopæl på dens territorium, med det gennemsnitlige antal berørte personer i den pågældende
 alderskategori i det pågældende kalenderår. Beregningen baseres på udgifterne under de ordninger,
 der er omhandlet i artikel SSCI.20 [Bestemmelser om, hvilken ordning der skal finde anvendelse i
 tilfælde, hvor der er mere end én ordning i bopæls- eller opholdsstaten] i dette bilag.
 3. Det månedlige faste beløb nedsættes i princippet med 20 % (X = 0,20). Det nedsættes med
 15 % (X = 0,15) for pensionister og deres familiemedlemmer, hvis den kompetente stat ikke er anført
 i bilag SSC-3 [Flere rettigheder for pensionister, der vender tilbage til